
PRAEMONENDA. 


rauca sunt, quae lectorem monitum velim, nc 
de hocce qualicunque opusculo sententiam ferat ini- 
quiorem. Non enim mihi proposui naturalis obli- 
gationis vim, quam habet in judiciis, explicare et 
interpretari omnia Romanorum Jctorum fragmenta, 
quibas de hoc argumento agitur. Ad hanc tantum 
quaestionem respondere conatus sum : Quid sit na- 

turalis obligatio, quomodo judici dijudicandum sit 
utrum certa quadam specie exstet nec ne. Omnia 
enim, quae de hac re legeram aut ab aliis acceperam, 
plane incertum me reliquerant. Auribus quidem, et, 
si ita velis, animo inhaerebant juris naturalis et ae- 

quitatis nomina ct facillimum erat ad hos fontes re- 
mittere; verum distinctam et accurate definitam no- 
tionem mihi proponere ac cum aliis communicare, 
verbo, si in judiciis ad naturalem obligationem pro- 
vocaretur, litem dirimere, hoc opus, hic labor erat. 
Nisi veterum instituta nostris legibus fuissent abrogata, 
judicibus suasissem , ut sibi non liquere faterentur. 
Nec tantum aegre tuli , quod nullis limitibus haec no- 
tio esset circumscripta, verum, quod multis fortasse 
gjrave videbitur peccatum, maxime displicuit ista ad 
aequitatem et jus naturale provocatio. Etsi enim phi- 
losophia juris mihi maximi videatur pretii, nulla ta- 
men ratio est, quare fines turbari sinerem; immo sum- 
mum est juris principium: suum cuique tribuere. Qua- 
propter ferre non possum, si in judiciis, ubi de scripto 
tantum jure agendum est, de re plane diversa discep- 
tetur. In rationem igitur inquirendum censui, quae 
juri naturali ac positivo intercedit, ut perspicuum 
fiat, unde repetenda sit naturalis obligatio. Nec cui- 
quam mirum vidcatnr, si aliorum omnium opinio- 
nibus rejectis eam non nisi ex positivo jure ducen- 
dam censuerim. Quod quum ex generalibus juris prin- 
cipiis probasse mihi viderer, indicandum restabat, 
quomodo cum juris romani principiis et effatis cohae- 

reret. De eo tamen hac Dissertatione exponere nolui , 
tum ne nimis ampla fieret, tum quia ex instituti regii 
annalibus acceperam, holtium Vir.Cl. disputationem ha- 
buisse de naturali obligatione in jure Romano , quae 
ante hujus anni finem collectaneis Amstelodamensibus 
inseretur. Quid autem de eo jure censeam posteaque 
demonstraturus sim paucis explicandum est. Censeo ni- 
mirum Romanos, qui jus naturale parum perspexe- 
rant, non accurate illud distinxisse a jure positivo. 
Ea quidem loca, quae fori usum spectant, plerumque 
cum nostro systemate conveniunt, et naturalem obli- 
gationem non nisi ex positivo jure repetitam propo- 
nunt ; ea autem fragmenta quae magis disquirunt et 
explicant sine dubio remittunt ad jus naturale et pieta- 
tis causam. Quapropter ita existimandum est, nostram 
sententiam a juris Romani fragmentis longe discedere, 
ejus vero principia et fundamenta apud Romanos quo- 
que inveniri, verum neglecta jacuisse. 

De ipso argumento plura praemonenda non sunt. 
Solent autem qui Doctoris honores petunt gratum ani- 
mum profiteri erga praeceptores. Quod si fiat non 
tantum ut moribus obtemperetur fortasse laudandum 
est, etiamsi parum valere videantur publica illa prae- 
conia quae quasi consuetudine obtinuerunt. Qua- 

1 * 

propter ab ea discedendum censeo. Per sexennium , 
quod in bac universitate versatus sum , me plurima iis 
debuisse, facile intelligitur etiamsi ipse non divulgem. 
Academiae enim alumnus quid professorum debeat 
tum institutioni tum benevolentiae non verbis decla- 
rare debet , verum rebus ipsis ac foetis ostendere. 

I. 


ARGUMENTUM. HISTORIA. CONSPECTUS. 


Ad gravissimas et difficillimas quaestiones, quae 
in nostro jure possunt moveri, si eam quoque retule- 
rim, ad quam hac Dissertatione respondere conabor, 
non vereor ne quis nimium argumenti mei laudato- 
rem me vocet. Et gravissima quidem est, tum quo- 
niam cum plerisque juris locis conjuncta esse vulgo 
censetur, tun» quoniam cum eorum sententia optime 
convenit, qui scripta lege haud contenti ad jus quod 
dicunt vere humanum et naturale confugiendum exis- 
timant. Quum enim lex ipsa obligationibus, quae 
quin ex naturali jure ortae sint nullum erat dubium , 
maximam vim in judiciis concessisset, quasi disertis 
verbis aequitatem et humanitatem recepisse suaque 
auctoritate munivisse videbatur. Sin autem naturales 
obligationes ideo ex jure positivo repetendas esse pro- 

baverim , quod in judiciis ad jus naturale una cum 
egibus provocari nequeat , universa ea doctrina ceci- 
disse videbitur, quae juris fingit obligationes, ubi li- 
beralitati omnia fuissent committenda, quaeque prae 
jure cerebrinam colit aequitatem. Quorum sententiae 
majorem , 'quam par est , auctoritatem tributam esse 
nullus diffitebitur, ciiamsi ingenium Jctorum, ad fori 
usum praeprimis attendentium, et ipsis rebus quotidia- 
nis quid requireretur, quid innovari posset cernentium, 
impediverit quominus omnia sibi arriperet. Ex qui- 
bus satis patet, nos grave opus suscepisse, qui doc- 
trinae, talia statuentis, ipsa fundamenta tollere cona- 
bimur. Nec minus difficile est. Quo plurium aucto- 
toritale systema quoddam probatum est, eo magis, li- 
cet principia forte falsissima sint, variae eaeque verissimae 
et indubitatae regulae ei immixtae sunt. Et quo ma- 
gis ipsa illa principia recepta sunt, ita ut de nonnullis 
tantum conclusionibus cx iis petitis pugnetur, eo dif- 
ficilius interrumpitur injusta eorum possessio. Idque 
hac in re accidit. Ipsum naturalium obligationum 
nomen suadere videbatur, ex naturali jure eas esse 
repetendas; de specialioribus sententiis disceptabatur; 
ipsum illud principium intactum manebat. Plures re- 
periebantur in jure Romano regulae juris, quae huic 
doctrinae favebant; inquirere, nonne apud Romanos 
quaedam tamen adessent quae ad alia omnia duce- 
rent, plane negligebalur. Juris Romani praeceptis 
imbuti iisque summam obedientiam praestando assue- 
facti, quaestionem mittebant, nonne propria ejus in- 
stituta ad aliud inter jus scriptum et jus naturale viu- 

culum duxissent, quam quod a nobis recipi possit; 
imprimis num ipsa rei natura niteretur. Tandem 
longe diversa de jure naturali sententia invaluit; quod 
Romani obscure tantum perceperant, quod vulgaris 
doctrinae vi erat quassatum, id distincte perspicieba- 
tur et propugnabatur quam acerrime. At quid fac- 
tum? Reconciliandi studium contraria tuebatur, et 
juri Romano aut obtrudebatur quod ab eo alienum 
est, aut ejusmodi adseribebatur auctoritas, quae quod 
ipsa ratione est praescriptum plane tollit. Nec philo- 
sophiae nec juris historiae illud fructus ferre potuit. 
Ex ipsis rationis principiis efficiendum fuisset quid uni- 
ce verum videretur, et deinceps ostendendum, qua- 
tenus Romani quoque eadem agnovissent, quid autem 
impedivisset, quominus plane eandem proferrent sen- 
tentiam. Quod autem antea neglectum est, id hodie 
suscipere, difficile certe censendum est. Qnod ne ita 
dixisse videar, quasi ipsa disputatio intricata sit et im- 
pedita, quae contra recta ac plana via procedere vi- 
detur. Receptis autem plures fidem habere solent, 
de eo parum solliciti , an alia fortasse via progre- 
diendum sit. Nec eatenus tantum grave et diffici- 
le videtur quod nobis proposuimus, quatenus cum 
toto jure cohaeret, verum etiam si ad specialiorem 
quaestionem attendimus : Quid sunt naturales obliga- 
tiones? Quae in patria nostra de ea re scripta sunt 
nullo nituntur fundamento, et ab omni parte indefi- 
nita apparent. Si hic illic de fontibus quaeritur, ex 
quibus hauriantur, ad jus naturale, ad aequitatem 
vel ad ipsam , quam vocant , rei naturam remittimur. 

Imo ne prima quidem principia, quibus intra juris 
naturalis fines superstrui possit obligatio, exponuntur; 
judicis arbitrio cnjusvis speciei judicium committitur. 
Arbitrium enim dicendum est, quod nullo principio, 
humana ratione probato, fulcitur. Nec eo usque alii 
procedunt ; quaedam exempla sufficere censent. At 
vero si exempla afferre possunt, quidni generalem re- 
gulam commemorant , ex qua petita sunt ? Sin au- 
tem generalem regulam tradere nequeunt , quo jure 
ea exempla ventilare audent? Nec cuiquam generalis 
videbitur regula, quae a verhedio (ad a. 1395.C.C.) sic 
proponitur: Naturales obligationes in universum eae 

sunt obligationes, ad quas implendas quis jure cogi non 
potest (1). Quid enim? Num obligatio ex turpi cau- 
sa, ex qua certe nemo cogitur, naturalis dicenda est? 
Et, si nulla hic adesse censeatur obligatio, nonne 
explicandum fuisset quid sit obligatio, et quo funda- 
mento niti possint obligationes, quae nullam exac- 
tionem admittunt, et tamen magnam vim exercent in 
foro civili? Et si quis ad ea exempla attendat, valde 
dubito num generalem quamdam regulam invenire 
possit, ad quam singula referantur. Unde enim pe- 
tita sit obligatio ad solvenda defuncti debita, cujus 
hereditatem repudiavimus, parum mihi liquere con- 
fiteor (2). Nec in Germania, ubi plures copiose et 


(1) Naluurlijke verbindtenissen zijn in het algemeen alie zoodanige 
verbindtenissen, tot welker nakoming of vcrvulling rocn in regtcn 
niet kan gedwongen worden. 

(8) A. Verne oio 1. 1, illud exemplum affertur. 

docte de hac re egerunt (1), meliora docentur. Quod 
ab antiquioribus erat receptum : » natura debere et 
»jure naturali obligari idem valent (2) ,” id recentio- 
res quoque probaverunt. Si quaerebatur an certa 
quaedam species naturalem contineret obligationem, 
semper primo loco disceptabatur de jure naturali ; 
tum demum an civili quoque jure naturalis illa obli- 
gatio probata et munita esset, inquirebant, idque 
plures statuendum censebant nisi ipsa lex expressis ver- 
bis ei vim suam ademerat ; alii contra naturales obli- 
gationes non nisi eatenus valere putabant, quatenus 
jus civile certam et distinctam vim iis tribuisset. Om- 
nibus persuasum fuit, naturalem obligationem ad obli- 
gationes juris quidem esse referendam, verum, juxta 
civilem obligationem positam , minus tamen valere et 
maximo inprimis effectu, actione esse privatam. At 
vero sic non exponitur quid sit obligatio juris in uni- 
versum; .naturalis obligatio, quae, ut ostendemus, 
species est civilis, juxta eam ponitur; num adsit ex 
eo efficitur quid valeat in judiciis ; quo autem nitatur 
fundamento, unde oriatur, quae sit ejus natura, utrum 
ex jure naturali an vero ex jure civili hausta sit, ho- 


(1) Nota sunt, quibus usus sum, haec scripta: Weber systema tische 

Entwickelung der Lehre von der naturlichen Yerbindiichkeit und 
deren gerichtlichen Wirkung, Ed. 4. 1805. Reinhardt die Lehre 
des JRbmischen Rechts von der Yerbindiichkeit im Allgemeinen und 
von der naturlichen Yerbindiichkeit insbesondere , 1827. De Pford- 
ten de obligationis civilis in naturalem transitu, 1843. Chris- 
tiansen zur Lehre von der naturalis obligatio und condictio in- 
debiti, 1844. 

(2) Do* eu os Comm. XII. 1. (}. 5 . 

rum nihil traditur. Generalius fuit principium quam 
ut multum apud nos valere posset (1). Ad speciales 
autem regulas ubi tendebant juris auctores latere non 
poterat , eos aut plane sibi invicem contraria recepisse 
aut in ipsis principiis errasse. A duabus maxime par- 
tibus Jctos stetisse contendo; ab una parte Glossatores 
quique deinde de hac re ad weberum usque egerunt, 
ab altera parte ipsum weberum. In eo autem ‘omnes 
consentiebant, ex naturali jure repetendam esse na- 
turalem obligationem. Secundum illos autem ejus- 
modi obligatio, naturali jure nitens, nullam in foro 
civili vim exercere poterat , nisi ipsa lege expresse ei 
concessa esset. Ubi jure civili tota erat agnita, actio- 
nem producebat et exceptionem. A lege reprobata 
nihil valebat, ne exceptionem quidem dabat, quaeque 
ex ea soluta erant repetebantur. Sin autem lege non 
omnimodo reprobata, nec tamen confirmata erat, na- 
turalis dicebatur obligatio haud reprobata, quae non 
quidem actionem, at tamen exceptionem suppeditabat. 
Ut vero dijudicaretur, ad quamnam speciem naturalis 
quaedam obligatio esset referenda, in ipsa lege erat 
inquirendum, utrum soluti retentionem concessisset 


(1) Et adeo generale apud recentiores quoque invenitur, veluti apud 
CHRISTULN SKlf Institut. des Rbm. Privatrechts p. 290. » Die Be- 

zeichnung naturalis obligatio enthalt, wie naturalis possessio , 
immer nur eine negative Bestimmung, Yerbiudlichkeit nicht irn 
hochsten , aber in irgcud einem Sinne,” et ludkn das Rctenlions- 
recbt p. 90. » Der Unterscbied zwischen der civilis und natu- 

ralis obliga lio beruht doch ohne Zweifel darauf, dass die Stufe 
der Yerbindlicbkeit in mancheo Fitllen hoher, in manchen gc- 
ringer iit.” 

necne. Ita autem existimantes, vinculum juris, na- 
turali tantum jure nitens nec civili lege probatum, ple- 
nam obligationem , quae jus agendi tribuit, nullo 
modo efficere , et tamen naturalem obligationem hac 
ratione definientes : » obligatio est , quae non quidem 
»confirmata nec tamen penitus sublata est,” vel: 
«quae omni effectu haud destituitur,” sibi ipsi oblo- 
quebantur. Sin enim obligatio ex naturali jure orta 
(haec enim unica censebatur naturalium obligationum 
origo (1)) haud penitus erat sublata, aliquatenus sal- 
tem sublata videbatur; et si non omni effictu desti- 
tuta, aliquo tamen effectu destituta erat. Quum igitur 
non nisi jure civili sublata esset vel effectu privata, aut 
prius in jure civili subsistere debuerat , nec igitur ex 
mero naturali jure repetita esse (quod negabatur), aut 
in foro civili jam ob eam causam vim exercere, quod 
ex naturali jure profluxerat , ita ut juris civilis requi- 
reretur auctoritas, qua tolleretur illa vis (quod item 
negabatur). Nec dudum subsistere poterat quod se 
ipsum evertebat. Una alterave nostri dilemmatis pars 
recipi ac defendi debuit , et quidem , ut fert historia , 
utraque. Posterius, quod diximus, obligationem ni- 
mirum vel eam ob causam, quia ex naturali jure orta 
erat , nec in foro civili effectu destitui , webero pla- 
cuisse notissimum est. Jam in naturali jure, ut puta- 
bat, duo erant obligationum genera; unum earum 
quae exactionem admittunt; alterum earum, quae sin- 


(I) Obligatio, ut ait bohueb , dicitur naturali» lautum, quae solo vin- 
culo legis naturae nititur. 

gulorum hominum animo relinquuntur. Illae ipso jure 
valent in foro civili , cumque habent effectum , ut vel 
actio inde prodeat; ad has autem nisi directa legis 
auctoritate munitas in judiciis provocari non potest. 
Si vero lex reprobaverit obligationem juris naturalis ad 
illud genus pertinentem, nihil apud judices valet; sin 
autem eam non nisi restrinxerit et actione tantum pri- 
vari t , caeteri subsistunt effectus et integra est excep- 
tio. Alterum systema ubique erat incultum; hoc con- 
tra quaqua parte elaborabatur. Quod autem ad ipsa 
principia attinet, unice fere certabatur de juris natu- 
ralis obligationibus in universum carumque vi in foro 
civili. In obligatione naturali reprobata et haud re- 
probata, licet ubivis in singulis speciebus dissentientes, 
magis tamen de ipso conveniebant principio , et hoc 
saltem sibi invicem concedebant, eam ex naturali jure 
esse repetendam. 

Post weberuh alia deinceps proposita est sententia. 
Christi ansen , novissimus hac dc re auctor, natura- 
lem obligationem nullatenus cum civili conjunxit aut 
juxta eam posuit; contra, nihil ei videtur inter 
utramque commune, et vel obligationis generali no- 
mine naturalem, quae dicitur, obligationem indig- 
nam censet. Nulla est, ut ait, in jure obligatio, 
quin exactionem admittat; hujusmodi autem obligatio 
non nisi ex civilibus legibus nascitur. At vero, si na- 
turalis obligatio ab obligationis notione plane aliena 
est, unde tandem soluti retentio? Quia libera vo- 
luntate solutum est; qui solvit indebitum praestare 
voluit. At quomodo libera consistit voluntas, ubi 

qui solvit ideo tantum praestat, quia se obligatum 
esse errore existimat? In qualitate tantum causae 
praeteritae versatur ille error, ita ut nullius mo- 
menti sit. Naturalis enim obligatio aeque ac civilis 
causa est praeterita, non quidem juridica, verum ta- 
men naturalis. Ratio censenda est, qua obstricta 
est voluntas, si non jure, at saltem naturaliter. Haec 
autem ratio nec intra fines constitit Weberianos. 
Apud weberum illae tantum obligationes, quae in na- 
turali jure exactionem admittere censebantur, natu- 
ralibus obligationibus annumeratae sunt; plures autem 
relinquebantur quae nec in jure naturali exactionem 
patiebantur ideoque nihil cum naturali obligatione 
commune habebant, nisi disertis verbis lex praescrip- 
sisset. Hic vero nulla erat obligatio, quae ex com- 
muni hominum sensu nobis imposita censetur, quam- 
que implere etiamsi nulla lege jubeatur honestum 
ducitur, quin naturalibus obligationibus annumera- 
retur. Plura de hoc systemate deinceps videbimus. 
Hoc loco indicasse sufficiat, illud in eo cum weberi 
doctrina convenire, ut secundum utriusque senten- 
tiam ad quaestionem , an certa quaedam species na- 
turalem contineret obligationem, non ex jure civili , 
verum ex jure naturali esset respondendum. 

At superest altera pars dilemmatis , quod supra 
commemoravimus, naturales nimirum obligationes mf- 
nime ex naturali, verum unice ex positivo jure esse 
repetendas. Et ea est sententia , quam exponendam 
et defendendam censuimus. Jus naturale, aequita- 
tem, humanitatem, ut verbo dicam, quidquid ipsis 

legibus non est receptum et statutum , a judiciis pro- 
fligare, iisque unicam, qua se tueri possunt, aucto- 
ritatem surripere, hoc est munus, quod suscepimus. 
Ex philosophiae juris principiis ad quaestionem nos- 
tram respondendum esse facile perspicitur. Inqui- 
rendum censemus, quid sit jus naturale et positivum? 
quae inter utrumque ratio? De quibus si viderimus, 
sponte sua, quid de naturali obligatione existiman- 
dum sit, appariturum esse confido. 

II. 

JUS NATURALE ET POSITIVUM. 


Non opus est, ut fuse explicemus, quid sit jus. 

De juris notione ab antiquissimis inde temporibus 
acerrime disputatum fuisse constat. Nobis autem , 
K.RAUS10 accedentibus , systema videtur externarum (■ — 
conditionum , quae requiruntur ut bomo perfectior 
evadat. Finem, sibi propositum , ut vivat secundum 
rationem ac Deo fiat in dies similior, assequi non 
potest, nisi tum internae tum externae conditiones 
adsint , # quibus in progrediendo possit adjuvari. In- 
ternarum systema ad morum doctrinam pertinet, ex- 
ternarum jure continetur. 

At quidquid tandem de ipso jure censeatur, qualis 
sit ratio inter jus naturale et ipsam juris notionem , 
de eo magis inter se conveniunt philosophi ac Jcti. 

Duae quidem feruntur opiniones aeque improbandae, 
at jamdudum earum possessio interrupta est, nec 

dubitamus, quin mox causa cadant. Sunt enim, 
qui, ne vires suas nimis intendant, simplicissima ra- 
tione agant, sibique hanc quaestionem proponant: 
quid in jure quo utimur non ex legislatoris arbitrio 
petendum est, verum, ut ita dicatur, per se ipsum 
patet? Hoc autem juri naturali accensent. Et ita 
lata fuit lex Francica, qua iis qui mortem civilem 
subierunt jura civilia adimuntur, quae autem ad jus 
gentium et naturale pertinent intacta relinquuntur (1). 
Recte enim observat savihius, hic jure naturali et 
gentium ea significari juris positivi instituta, quae 
facile per se ipsa intelligi censentur (2). Certa autem 
principia , quare hoc naturae consentaneum , illud ar- 
bitrarium dicatur, plane iis desunt (3). Nec tamen 
dubito, quin apud omnes, qui in animum suum 
inquirunt, constaturum sit, id saepius tamquam na- 
turae consentaneum accipi, quod etiamsi injustum sit 
consuetudine munitum est. Nihil est quod vere per 


(1) Projet de C. C. I. 1. a. 30. »ils sont prives des avantages da 
droit civil proprement dit,*’ et a. 31, »i!s demeurent capables 
de tons les artes qui sont da droit naturel et des gens.** 

(2) System II. 155. aUnvermerkt hat man dem Romischen Gegensatz 
den davon versebiedenen Gegensatz der mehr positiven and will- 
kiihrlichen, oder mehr naturlichcn und sich von selbst verstehenden 
Rechtsinstilute untergeschoben.** 

(3) Quousque in excludendo jure naturali processum sit et quam levi 
ratione, patet ex sayuiio System V. 393. »Der Untcrgang der 
Obligation durch Confusion gtiindet sich blos auf das subtile Ci- 
vilrccht.** Quare enim subtile nec naturae consentaneum videa- 
tur , quod idem creditor et debitor esse nequeat , non intelligo. 
Ahhensicm autem (Philos. du Droit p. 200.) eam sententiam am- 
plexum esse demiror. 

se ipsum intelligitur nisi quod solido suo fundamento 
superstructum sit. 

Alii autem sunt, nec rari inter JCtos apparent, < 
qui nondum reliquerunt futiles antiquorum senten- 
tias, qui jus naturale quaerebant extra fines civita- 
tium, et abstrahendo, ut dicitur, assuefacti, pro- 
cedere non poterant, nisi antea societatis vincula 
divulsissent. Status quidam fingebatur naturalis, in- 
justitiae potius quam juris status dicendus. Quod 
non nisi in civitate valere poterat id naturali juri 
tribuere temerarium videbatur. Sin autem perspexis- 
sent, in civitate demum jus vere manifestari, ita ut, 
missa civitatis notione, ipsius juris natura tollatur, 
ipsi systema suum rejecissent, quod solido corpori 
abstrahendo et amputando ipsam vitam eripiebat. 
Cui bono jus naturale, quod nec nostris tempori- 
bus certas regulas praescribit, nec de futura aetate 
agit, cui appropinquamus, verum de temporibus 
fabulatur, quae, si unquam adfuissent, nunc certe 
diu praeterlapsa sunt? 

Quapropter in jure naturali non dc incerto tem- 
pore praeterito , sed de aetate futura agendum 
esse merito agnoverunt alii. Perfectam exponit ju- 
ris speciem, a qua non recedimus, ut deteriores fia- 
mus, sed ad quam tendimus, ut perfectionem as- 
sequamur. Omnia, quae homini imposita sunt, 
non nisi infinito tempore perfici possunt, ita ut ab- 
soluta eorum species proponenda sit, quae fines, qui- 
bus certo quodam tempore circumscriptus est, non 
curet. Quum autem ethica et jus eorum omnium 

quasi formas et conditiones suppeditent, idem de his 
quoque valeat necesse est. Quemadmodum ethica 
homini non proponitur imperfecta, sed integra et 
M I perfecta, ita de jure quoque eadem ratione est agen- 
dum; uti ethices idea delineatur, ita juris quoque 

* integra species, idea absoluta tradenda est. Sunt 
enim inter se quam conjunctissimae; utraque cae- 

• terarum omnium societatum, quae homines conti- 
nent, quasi forma dicenda est; utraque vim suam 
in omnes exercet; eo tantum differunt, quod ethi- 
ca ad iuternas, jus ad externas conditiones per- 
tineat. 

Haec igitur juris idea non in eo tempore quaerenda 
est, de quo nulla ad nos pervenit notitia; imago po- 
tius existimanda est, quae continuo nobis ante ocu 
los esse debeat, quam contemplari debeamus per 
omne tempus futurum, ut jam hoc ipso tempore, 
quo nunc vivimus, magis ad eam conformemur et 
perficiamur. Nec inter hanc juris ideam et jus na- 
turale ullum est discrimen. Jus naturale ad im- 
perfectam rationem non attendit, qua certo quo- 
dam tempore jus ab hominibus agnoscitur, verum 
ad primum ejus fontem adscendit ej usque notionem 
puram et integram sibi proponere studet. Nec aliter 
fieri potest, quin, ut in caetcris omnibus, sic etiam 
in jure scientia inveniatur, quae nihil admittit, quod 
temporis vim debet subire, sed aeternam solam et 
immutabilem veritatem in se recipit. Progredien- 
dum nobis esse quis dubitat? At quomodo et quor- 
sum tendemus, nisi alia quaedam conditio nobis os- 

tendatur, quam quae nunc nostra est quaeque plu- 
ribus vitiis laborat? 

Et cum hac notione nomen quoque optime con- , 
venit. Quid enim aliud est jus naturale quam jus 
hominis natura innitens et ex ea repetitum? Ho- 
minis autem natura non informatur, si praesens ejus 
conditio delineatur. Haec enim effugit ; quae in 
ea non sunt vera ac sempiterna evanescunt, et lo- 
cum cedunt majoribus ac melioribus. Idea potius 
existimanda est hominis natura, quam semper ante 
se conspicit, ad quam autem quotidie accedit; per- 
fecta species, quam vel hoc tempore, licet imper- 
fecte, omnibus suis actionibus exprimit. Vera est 
hominis essentia, qualis in variis ejus ac diversis con- 
ditionibus sempiterna est, qualis id est quod homo 
vere est et fieri debet. 

Qui igitur naturales obligationes ex naturali jure 
repetunt, non tantum jus positivum in judiciis va- 
lere censent, verum ad ideam quoque juris provo- 
candum esse existimant. Quod num fieri possit, 
num simul exsistere queant, patebit, quum indica- 
verimus, quid sit jus positivum. 

Quemadmodum enim non uno ictu fructus ad 
maturitatem perveniunt, nec saltus facit natura, ita 
homo quoque, licet ratione praeditus, infinito de- 
mum tempore ideam assequitur, quam continuo sibi 
proponere debet. Procul ab ea remotus, omnes ta- 
men vires intendit ut eo perveniat, et quo magis in- 
dolem suam vere excolat, eo propius ad finem suum 
accedit. Si in una vitae suae periodo ad eam pcr- 

tigerit perfectionem, quo illic perveniri polest, eam 
relinquit ut in aliam transeat, ubi idem processus 
denuo incipit. Nec aliud quid valet de jure. Juris 
idea homini semper ante oculos versatur; semper plura 
vitia ei indicat et ad emendationem eum adhorta- 
tur, nec tamen umquam perfecte ab eo exprimi- 
tur (t). Nihilominus ei appropinquare censendus est, 
et quotidie, licet forma propria ac nullatenus abso- 
luta , eam actionibus suis manifestat. In quacumque 
vitae, ut ita dicam, juridicae periodo, id est in qua- 
cumque civitate, ad certum quemdam perfectionis 
gradum pervenire debet; sin autem in ea civitatis 
forma amplius procedere nequit, ad aliam formam ne- 
cessario confugit. Quamobrem imperfecta illa ratio, 
qua juris ideam percipiat suisque factis exprimat, 
non extra jus naturale, sed potius intra ejus fines 
invenitur. 

Haec autem ratio jure positivo exprimitur. Ad 
perfectionem suam homo tendit; ideo secundum eas 


(1) Ncc quisquam mihi objiciat verba kraush in Abrifs des Syst. der 
Philos. des Rechtes p. 70. »Kcincsweges stellt die Rechtspbilo- 
sophie die ewige Idee und das ewige Ideal des Rechtes dar ais 
Etwas, dem sich das Leben liberali und immer nur zu nahern 
vermoge , ohne es jemals zu erreichen und in sich zu fasse» ; 
sondern vielniehr giebt die Rechtsphilosophie die ewige Idee und 
das ewige Idea! des Rechts zn erkennen ais cinon wescnlicbcn, 
inneren , erreichbarcn Theil des Einen Zweckes und Inhaltcs des 
Lcbens Gottes und der endlichen Yernunftwesen.” Fateor enim 
haec minus plene et accurate conscripta esse. Quid vere de nostra 
re sentiat elbausius, recte videmur exposuisse , et brevissima, ve- 
rum optima ratione indicatum est in: ahbrns cours de Phil. II. 
308. Addatur Urbild der Mcnschhcit p. 631 sqq. System der 
Sittcnlchre p. 436 sqq. 

notiones agit, quas sibi de ea perfectione, de fine 
sibi proposito, informaverit; quae quo clariores et 
puriores evadant, eo praestantiora erunt quaecumque 
moliatur. Quapropter externas quoque conditiones 
constituere conatur, quibus in progrediendo adjuvari 
possit; secundum jus vivere studet. Quemadmodum 
autem omnia ejus conamina ab iis pendent notioni- 
bus quas sibi de fine in universum sibi proposito in- 
formaverit, sic etiam quod in jure perficit melius 
erit aut deterius quo perfectiores aut imperfectio- 
res de ipso jure notiones receperit, id est quo 
magis juris ideam, jus naturale, perspiciat, eo me- 
liore jure utetur. Scientia quidem jus naturale de- 
lineat purum et absolutum , populus autem eo usque 
procedere nequit. Fabulis potius quae de aurea ae- 
tate feruntur, pecfectam illam speciem annumerat, 
nec vitam suam secundum aliam normam compo- 
nere potest nisi secundum imperfectam illam, quam 
ipse receperit. Jus itaque, quo populus utitur, qui- \ 
buscumquc tandem vitiis laboret, mero arbitrio ad- tS 
scribi nunquam potest. Intime cohaeret cum uni- , 
verso perfectionis gradu, quo in omnibus vitae suae 
partibus pervenit; nullus autem est, qui quod in 
doctrinis populus praestiterit mero ejus arbitrio im- 
putet; quapropter nec in jure, quid de eo populus 
sentiat ac recipiendum existimet, ex ejusmodi fonte 
repetendum est. 

Juris positivi fons uberrimus ac, primis saltem tem- 
poribus, naturae maxime congruus, consuetudo est. i— 
Si quis quid populo persuasum sit velit perdiscere, 

ad facta attendat, quibus eam persuasionem expri- 
mit. Qui quid de jure populus sentiat velit cog- 
noscere, generales juris regulas quas receperit, ad 
speciales casus animum advertat et videat qua ratione 
eos dijudicet, ad specialem enim quamvis speciem 
generales illas regulas applicat. Si emtio venditio non 
tantum illud spectare populo videtur, ut emtori ha- 
bere liceat, sed etiam ut res ei detur, id est ut ejus 
dominium transeat, sine dubio vetabit ne res alte- 
rius vendatur, nec ut actionem emti concedat ex- 
spectabit, donec evincatur. Si locationem conduc- 
tionem bona fide nili censeat, contractui, antequam 
solvatur, opportune renuntiabitur. Quae decisiones, 
non verbis sed factis et rerum judicatarum auctoritate 
expressas, si saepius iterantur, ita ut nec impruden- 
tiae nec quorumdam contrahentium arbitrio tribuen- 
dae appareant, sine dubio id, quod in iis generale 
est, in jus consuetudinarium ut certa regula recipi 
potest. Eaque juris regula singulos cives obstringit 
non ideo, quia plurium annorum usu munita est; 
hic enim valet quod ait heffterus, injuriam nimi- 
rum longaeva consuetudine firmatam numquam ta- 
men juris habitum induere (1); verum ideo tan- 
tum, quia juri » regula est, quia quid populo de 
jure persuasum sit ostendit. Communi autem populi 
voluntati singulorum civium voluntas obtemperare 


(I) Das Eurnp&istlic Vblkcrrecht der Gegenwart p. 125: » Es niuss 

auth tlen Stuatcn grsagl sein: liumlcrl Jalir Un redit isl nudi kein 
Tag Redii ” 

debet. Consuetudinis vis eo tantum cernitur, quod 
probare possit, populi persuasionem in hac Hlave 
specie vere esse solidam ac firmatam. 

Unum tamen est in consuetudine quod valde noci- 
turum videtur. Sil licet uberrima et primis tempo- 
ribus maxime consentanea, attamen eo incertior eva- 

dit, quo magis vita humana ab omni parte exten- 
datur, id est quo magis proposito suo appropinquet. 

Quo ulterius cujuscunque rei in societate perficiendae 
fines proferantur, eo magis omnes hominis vires ef- 
flagitat eumque impedit, quominus caeterarum re- 
rum, quarum populus curam gerit, particeps fiat. 

Quid autem de jure censendum sit distincte et con- 
juncte sibi proponere quum inprimis difficile sit, 
hoc saltem toti populo, aliis rebus intento , relinqui 
nequit; auctoque specierum numero, quae jure de- 
cidendae ac dirimendae sunt, juris ipsius ambitus 
latior fit, ita ut gravissimum sit verum qui inter 
quascumque regulas intercedit nexum reperire. Inde 
factum est, ut certo cuidam civium generi hoc 
opus mandatum sit, qui vitae tabernaculum in eo 
ponendum esse censuerunt. Jureconsultorum ordi- 
nem significo Hi enim totum jus amplectuntur; 
ubi unus locus alteri obesse videtur eique damnum 
minatur, reconciliationi et conjunctioni operam dant; 
ubi caeteris pugna apparet, ab iis plena singulo- 
rum praeceptorum concordia reperitur. Hac igitur 
ratione existit jus prudentium, cultiorum civitatium 
jus civile. Hoc jus, ut ait Pomponius, quod sine 
scripto venit, compositum a prudentibus, propria parte 

aliqua non appellatur, ut caeterac paries juris suis no- 
minibus designantur, sed communi nomine appellatur 
jus civile. 

Hoc autem jus, a prudentibus compositum, nihil 
est nisi jus consuetudinarium. Non eam ob causam 
valent eorum sententiae, quasi ipsi legislativa quadam 
auctoritate essent muniti , verum ideo tantum , quo- 
niam , dum ipse populus congrue ac concorditer ex- 
primere nequeat, quid sibi de jure persuasum sit, 
non nisi prudentes illud munus suscipere et rite 
implere possint. At quo magis a publica civium 
vita remoti sint, eo difficilius iis erit, quid populo 
de jure videatur perfecte et plene in se suscipere, ut 
deinde contraria magis magisque tollant oroniaque ad 
egregiam concordiam redigant. Accedit, quod tra- 
ditionis vis quotidie magis appareat. Jureconsulti ad 
facultatem pervenire non possunt systematici totius 
juris vinculi reperiendi , nisi tum practica , tum etiam 
tbeorctica ratione erudiantur. Theoriae autem intenti 
summorum prudentium scripta pertractant. Ac fieri 
non potest, quin horum sententiae, idque propter 
magnam auctoritatem qua gaudet eorum nomen , et 
propter summa merita quibus vere excellunt , adhuc 
vigeant et recipiantur, quum ipsi populo jamdudum 
aliud quid persuasum sit. Sin autem alius Jctus po- 
pulum processisse animadvertat et quod nunc ei per- 
suasum est in se recipiat , ut illud tueatur eoque vin- 
cat quae ad praeterlapsa tempora pertineant, dissensus 
oritur et pugna. Nec quidquam dixi de propria cu- 
jusque prudentis indole. Variae ubique dotes; ab 


Digitized by Google 



25 


una parle historia tantum, ab altera non nisi philoso- 
phia excolitur; illic theoria viget dum praxis negligi- 
tur; hic prae theoria in praxin duntaxat incumbitur. 
Quaquaversus omnia fiunt incerta, nec cuiquam mi- 
rum videbitur, si jus, a prudentibus compositum, ipsa 
sua natura minime idoneum censeamus, ut civium 
facta decidat eoruraque lites dirimat. 

Ex hisce patet , alia quaedam requiri. Cives , ubi- 
cunque quid agant, de quo in judiciis lis moveri pos- 
sit, certi esse debent, quid de ea re civitas judicatura 
sit. Nec illud judicium tantum exspectare licet; prin- 
cipia juris, quibus nitetur, nota esse debent. Ante- 
quam judicis sententia pronuntietur, antequam nego- 
tia contrahantur, civitas quid sibi videatur distincte 
debet exprimere; et quod expresserit certum et ab 
omni vacillatione liberum esse debet. Necessariae fiunt 
leges, nec singulares tantum leges, hic illic jura san- 
cientes, verum legum codices requiruntur, qui uni- 
versum juris systema plene contineant. Vit£ civilis 
non hic illic, verum ubique certis principiis debet 
inniti. Plena codicum compositio finis sit necesse est , 
quo tendat civitas, ubi ad eum gradum pervenit, quo 
scriptum jus enixe efflagitatur. Et specialis duntaxat 
ac temporaria populi conditio legislatori jus potest tri- 
buere , ut non nisi partim huic civium desiderio satis- 
faciat (1). 

Eapropter munus quid de jure censendum sit pro- 




( I ) El ita SAVisuis quoque celebrem de cndicificatione quaestionem in- 
tellexit , nec contra eam universe egit , sed tantum disceptavit 

uuntiaudi, suisque effatis civium actionibus modum 
praescribendi, a civitate uni pluribusve mandatum est, 
qui potestatis legislativae nomine insigniuntur. Una 
autem cum organo non etiam origo immutata est. 
Etiamsi alveum relinquat flumen et alia via fluere in- 
cipiat, eadem tamen aqua est. Societas legislatori 
numquam facultatem concessit , pro mero suo arbitrio 
fines ducendi, intra quos civium libertas contineatur, 
et adjumenta constituendi, quibus in progrediendo ad 
perfectionem uti possint. Ejus praecepta populum 
non ideo obstringunt, quoniam illi placuit talia sta- 
tuere; sed quia voluntatem populi, id quod populo 
de jure persuasum sit, contineant, cujus voluntatis 
ipse non est nisi organon. In legibus enim populi vo- 
luntas conspicitur; si ab ea voluntate discedunt eive 
contrariae sunt, non amplius leges sunt nec populum 
possunt obstringere. 

At vero magna hic exoritur difficultas. Si lex id 
exprimit , quod populo de jure persuasum sit , unde 
explicandum est, quod populi sensus plures leges 
quam vehementissime impugnet , imo adeo iis adver- 
setur, ut tandem, etiamsi legislator nihil mutare vo- 
luerit, consuetudine quasi abrogentur (1)? Et si ideo 
tantum leges obstringunt, quia ex populi voluntate 
prodierunt, nonne cives, qui legibus obtemperare de- 


» Yom Beruf unscrcr Zeit. u. s. w.” Omnia autem turbata «nnt, 
quum de eo nonnulli litigare inceperint, utrum codices adesse 
debeaut nec ne, nulla temporum habita ratione. 

( I ) Notum est , quid de assignationibus sanciverit lex uoslra , et quan- 
topere ab eo deflectat mercatorum consuetudo. 

beat, earum judices fiunt? Et revera nullo modo 
haec pugna tolli posset, nisi distinctione adjuvaremur, 
quae optime omnia reconciliare potest. Distinctionem 
significo inter id quod vere jus est quodque pro jure } 
habendum est , id est , ut receptis utar vocabulis , in- 
ter jus reale et jus formale. Antiquam consuetudi- 
nem populus mittendam duxit, qua ipse suis actio- 
nibus duntaxat voluntatem suam exprimeret; probe 
percepit , suam voluntatem singulorum civium adver- 
sam voluntatem numquam vere esse victuram, nisi ge- 
neralis illa voluntas distincte esset manifestata , idque 
satis perspicua ratione, ut nullus in judice error prae- 
sumeretur, simulquc intellexit, eam nec pure neo 
congrue expressum iri, nisi paucis tantum illud mu- 
nus mandaret. Hos igitur ejus, quod sibi ipsi de jure 
persuasum sit, quasi organa reddidit. Haec autem 
organa non esse perfecta nec plene civium desiderio 
satisfactura facile fuit praedicendum. Quapropter, 
etiamsi populus , nisi quod verum non sit verum red- 
dere valeat, numquam possit statuere, suam volunta- 
tem plene a legisiativa potestate exprimi , hoc tamen 
postulat, ut quasi plene expressa censeatur, id est ita 
a judice consideretur. Quum legislatorem organon 
constituerit suae voluntatis ejusque effata jus formale 
declaraverit, necesse est, ut quaccunque eo organo 
prodeant juris formalis habeant effectum, quaecunque 
autem eo non pronuntientur extra formalis juris fines 
maneant. Usui hic venit quod scriptum est a mosero, 
nihil scilicet referre, utrum jus reale, realis veritas 
adsit, quia certum jus postulat, ut formale sit jus et 

veritas formalis quodcunque ea auctoritate munitum 
sit (1). Ex quibus patet, nulli ex civibus concedi, 
ut legum judex sit, quum contra ab omnibus non nisi 
obedieotia postuletur, quoniam singuli quicunque ci- 
ves totius civitatis voluntati obtemperare debent. Nec 
igitur quidquam refert, quid singuli cives aut judices 
de legibus existiment; praeceptum est, quod deesse 
nequit, nisi incertum jus populus restaurare velit, 
quod nostra lege receptum est, judici nimirum secun- 
dum legem sententiam esse dicendam, nec licere ut 
legem dijudicet utrum probanda sit nec ne (2). Uni- 
verso autem populo legis, judicium nullo modo de- 
negari potest ; nec tamen legibus vis sua eo tantum 
adimitur, quod populus ubicunque possit sententia 
sua eam improbet. Haec enim sententia non nisi jus 
reale spectat ; ad jus formale nullaterius pertinet. Ut 
hoc quoque deleatur, necesse est, ut populus eam 
sententiam , quam verbis jam pronuntiavit (realiter) , 
etiam factis suis (formaliter) pronuntiet, quod fieri 
non potest, nisi mandatum suum revocet, potestati 
legislativae non amplius concedat ut voluntatis suae 


(1) Yon dem wichtigcn Untcrschiede des wirklichen und formlichen 
Rechts : »Es kann wirklirhes Recht und wirkliche Wahrheit zum 
Grundc liegen ; in der Thal abcr kommt es hierauf nicht an ; 
der Ansspruch verwandclt wirklirhes Weiss in fbrmliches Sehwarz , 
und umgekehrt. Denn es isl hier ein Nothrecht fur die mensch- 
liche Kuhe, nach welchcm nun cimnal das forniliche Wahrheit, 
fdrinlichcs Recht scyn soli, was also dafur erklart und ausge- 
sprochcn worden.** 

(2) A* 11. algem. Bepal. » De regter moct volgens de wet regt 
sprckcn ; hij vermag in geen geval de inncrlijke waarde of bil- 
lijkhcitl der wct beoordeelen.” 


Digitized by Coogle 


29 


organon habeatur, id est nisi publica instituta evertat. 
Antea autem quam ad tristem hanc publicae formae 
conversionem pervenerit , lex formaliter populi volun- 
tatem repraesentat ; cui si realiter adversetur , pugna 
tolli nequit nisi ab ipsa legislativa potestate. 

Horum omnium summa est : Jus positivum illud ex- 
primere censendum est quod populo de jure persua- 
sum sit. Quum autem supra viderimus, hanc po- 
puli persuasionem certo quodam tempore nihil aliud 
esse nisi notionem , quam sibi de juris idea , id est 
de jure naturali , informaverit , et quam ipso eo tem- 
pore necessario recipiendam censuerit, eam summam 
sic mutare licet : Jus positivum non nisi temporarium 
jus naturale existimandum est, aut: Jus positi vum 
organon est juris naturalis. 

ratio inter jos positivum et jus naturale. 


Quicunque in jure positivo nihil reperit nisi qua- 
rumdam regularum collectionem, quae plus minusve 
ex arbitrio legislatoris repetendae sunt, et ex quibus 
complures nihil cum jure naturali habent commune, 
ad aliud quoddam jus accessorium debet confugere, 
quod imperfecta suppleat, vitiosa minuat, nec quid- 
quam magis ei arridere potest quam ipsa juris idea. 
Qui autem ex nostra sententia jus positivum censeat 
jus naturale, tempori adaptatum, jus naturale ap- 
plicatum, ei vel primo intuitu sibi non constare vi- 
debuntur, qui positivum jus ac naturale velint con- 
jungere. Nonne enim absurdum videtur, juxta jus 
naturale tempori adaptatum ad aliud jus naturale, 
tempori itaque non adaptatum, juxta jus naturale 
applicatum ad aliud quoque jus naturale, itaque non 
applicatum, provocare? Nonne sibi ipsi obloquuntur, 

qui sententiam proferunt huc redeuntem: Populi vo- 
luntas unica lex est. Quod populus justum censet id 
positivo jure receptum est. Insuper autem populus 
obtemperare debet iis — quae ad jus pertinere non 
censeat, ideoque voluntate sua non complectatur? Si 
populus quidam, nondum excultus, polygamiam jus- 
tam arbitratur, quis ei monogamiam quoque, idque 
eodem tempore, obtrudere poterit, ea specie quia 
jure naturali praescribitur (1)? 

Nec est difficile ostendere, quantopere ejusmodi 
doctrina tum naturalis tum positivi juris natura negli- 
gatur. Si enim jus naturale nibil est nisi juris idea, 
ad hanc idealisticam ejus naturam non attendit qui- 
cumque in judiciis ad illud una cum positivo jure 


(1) Ex hisce et similibus quaestionibus, quales sunt de matrimonio 
inter agnatos, de stupro, caeteris, apparet, quantopere impro- 
bandae sint antiquiores de jure naturali sententiae, et quam pa- 
rum valuerint ad certam conclusionem perducere. Bigamiam 
a jure naturali repellere difficile videbatur. Libertas enim cu- 
jnscnnque salva esse debuit, et si cum altera uxore contractae 
essent nuptiae, quod contractum esset debuit tenere. Utilissi- 
mum tamen imo necessarinm ducebatur legis vetitum. Si hic 
illic a jure naturali censebatur aliena, ad matrimonii contractum 
provocabatur, quo perpetua fides erat promissa. Nec adulterium 
respuendum videbatur nisi eadem provocatione ad contractum. 
Contra stuprum autem nihil omnino videbatur dicendum. Quis 
enim sui ipsius corporis dominio posset privari? Nec ullus hic 
impedit contractus. De incestu quid fabulati sint plerique no- 
tum est. Ex nostra sententia omnia facile procedunt. Si finem, 
sibi propositum , homo assequi non potest , dum vigeant polyga- 
mia, incestus, adulterium ac stuprum; si itaqne eorum condem- 
natio externa est conditio, quae requiritur ut homo fiat perfec- 
tus; statim apparet, ea a jure naturali quam maxime esse aliena r 
civitatemquc , qua recepta sunt et sancita, parnm adhuc in jure 
profecisse. 

provocandum putet. Sit licet ad perfectam rerum 
speciem omnia nostra accommodanda sint, certo ta- 
men quodam tempore eam recipere atque omnibus 
rebus imprimere non valemus. Imperfecta, qua vi- 
vimus, conditio, plura, quibus affecti sumus, vitia, 
historiae progressus quo continemur, haec omnia ef- 
ficiunt, ut non nisi lento gradu ad jus naturale ten- 
dere possimus. Si de juris idea cogitamus, non quae- 
rimus quae nunc nostra conditio sit, quia eam prae- 
terlapsuram esse nobis constat; verum finis nobis ante 
oculos versatur, quem infinito tempore assequi de- 
bemus, et externas delineamus conditiones, quae ut 
ad illum finem accedamus necessariae sunt. Non est 
juris naturalis, ut animum ad imperfectam condi- 
tionem advertat ac rationem, qua ad ideam possit 
conformari; hoc est munus politices; est enim jus 
naturale ipsa illa juris idea. Et si vel unum dun- 
taxat gradum profecerimus in via, in quam jus naturale 
nos vocat et quam politica nobis indicat, illum tamen 
locum jam reliquimus, unde progressi sumus. Si jus 
naturale jure positivo perfectius est, populus, si vel 
aliquatenus tantum juris naturalis effatis obtemperat 
iisque effectum praebet, ab imperfectiori conditione, 
a positivo itaque jure, jam recessit et ad majora 
progressus est. Systema autem, quod impugna- 
mus, conjungit retardationem et progressum, im- 
perfectam conditionem et perfectionem, iisque eo- 
dem tempore eundem locum assignat. Ad jus na- 
turale provocat, sed juxta jus positivum; hujus ple- 
nam vim agnoscens, una etiam illi effectum concedit; 

imperfectioribus plane deditus nec ea abrogare ten- 
tans simul meliora introducere conatur. Nec perspi- 
citur, ita pugnam exortam esse, quae tolli nequit. 
An quis putat, imperfectiora pedententim esse abro- 
ganda, et quidem perfectiorum una receptorum vi? 
Attamen jam aliquatenus illa evanescere debent, ubi 
haec vel minimam, dummodo aliquam, vim exercent; 
et tamen adversariis nostris hoc proprium est , ut ple- 
nam juris positivi vim ne minima quidem ex parte 
delendam censeant. Et attendendum est civitatem , 
si ea legum mutatio et abrogatio sine legislativa po- 
testate fieret, ab eo loco , ubi scriptum jus requiri- 
tur, ad inferiorem locum retrocessisse , ubi jus con- 
suetudinarium aut prudentium satisfecerat. 

Sed etiam positivi juris natura hoc systemate plane 
tollitur. Si verum est quod probare conati sumus, 
judicem in jure positivo nihil reperire posse nisi jus 
naturale, tempori adaptatum populique voluntate re- 
ceptum ac perspicue pronuntiatum, quomodo juxta 
illud jus aliam quoque suarum sententiarum normam 
agnoscere posset? An vero ipse legislator hanc facul- 
tatem ei concedit? At ea ratione sibi ipse obesset, 
ipse se tolleret. Legem suam ita fert uti sese habet, 
quia existimat, juris ideam nulla alia ratione cum 
suo tempore ejusque conditione reconciliandam esse. 
Sin autem juxta eam legem vim tribuit juri natu- 
rali, ipse fatetur, juris ideam cum suo tempore alia 
ratione reconciliari non tantum posse, sed etiam 
debere. Ipse igitur agnoscit, legem suam, etiamsi 
pro jure habeatur, injustam esse, et etiam formalis 

juris partem tollit quam in aliud jus formale trans- 
fert. Itaque sibi ipsi suisque civibus pugnam dis- 
tincte ostendit, quae in suis legibus exstat inter jus 
reale et formale; nec tamen eam pugnam tollere ulla 
ratione conatur, quod facile potuisset id scilicet quod 
est realiter injustum etiam formaliter injustum decla- 
rando. Ab omni igitur parte suum ipse opus tol- 
lit ac destruit. Nec magis legibus suis satisfacit ei 
proposito, quo ut perveniatur, unice jus scriptum 
existit. Ei mandatum est, ut certum jus crearet; 
verum quod una manu aedificaverit altera destruere 
conatur. Ambitus juris naturalis et positivi juris 
idem est, et, etiamsi quod ad plenam perfectionem 
differant, circuitu tamen conveniunt. Utrumque 
systema est conditionum externarum, quae ut homo 
finem suum assequatur requiruntur. Ut hoc sys- 
tema omnibus civibus probe innotescat leges pos- 
tulantur, quodvis jus et quamcumque obligationem 
suis limitibus circumscribentes. Sed hoc prorsus 
tolli lur, si juri naturali quidam effectus ipsa lege 
tribuantur. Tunc enim termini iterum amoti sunt, 
nec ullum est discrimen, nisi quod, antequam le- 
ges essent compositae, omnes, nunc autem nonnulli 
tantum , eique probe indicati , effectus incerti sint. 
Sin autem accurate lex proponat, quid significet ju- 
re naturali, id est non definitione, quae in com- 
pendiis quidem, at non in codicibus usu venit, ve- 
rum diserta explicatione et descriptione cujusvis ju- 
ris ac obligationis, quae juri naturali inniti censet, 
et quorum receptionem suo tempori idoneam arbi- 

tratur(l), necesse est ut alterutra ratione sibi ob- 
sit , aeque perversa. Si enim jus positivum , quod 
jam constituit, revera sit jus naturale, quatenus ei 
suo tempori convenire videatur, iterum facit quod 
jam antea fecerat ac bis eadem repetit. Sin autem 
jus naturae, quod nunc expositurus est, a positivo 
jure quod antea sancivit, differat, duabus rebus di- 
versis, imo inter se pugnantibus , eadem jura conce- 
dit , incidit in illam pugnam , de qua supra jam mo- 
nuimus , nec minus , quod certe a legislatore non ex- 
spectabitur, aetatis adhuc futurae jus recipit. 

Quae hucusque disputavimus, ad hanc conclusio- 
nem ducere videntur: Jus positivum et jus naturale 
simul in judiciis valere nequeunt. Jure autem natu- 
rali remoto, non opus est, ut etiam ethicen, huma- 
nitatem et aequitatem excludere conemur. Sin enim 
nec jus naturale hic valere potest , multo magis illis 
nulla vis concedenda est. Imo , si concedantur quae 
supra indicavimus, jus scilicet externas, ethicen autem 
internas conditiones spectare, etiam hoc concedendum 
est, ad ethicen, quidquid tandem de jure naturali 
censeatur, in judiciis, ubi de externis duntaxat quaeri 
potest , nullo modo provocandum esse. 

At si quaeratur, quae tandem sit ratio inter jus 
positivum ac naturale , respondendum censemus , du- 
plicem esse hanc rationem, ita ut jus naturale jus po- 
sitivum tum agnoscat tum reformet. 


(1) Nec enim eo perveniet, ut jura ct obligationes agnoscat, quo- 
rum agnitionem sno tempori non consentaneam censeat. 

3 * 

Jus naturale debet jus positivum agnoscere, et qui- 
dem ob simplicissimam hanc rationem, quia quod sem- 
piternum est aut inane est abstractum, ita ut proprie 
sempiternum, id est id quod vere manet, non sit, 
aut agnoscere debet quae sunt temporaria, quibus 
quovis temporis puncto se manifestat. In jure positivo 
se ipse conspiciat necesse est, nec aliud quid in eo 
reperiat nisi temporariam aeternae suae essentiae for- 
mam. Quapropter, nisi se ipsum evertere cupiat, ju- 
ris positivi vim numquam minuat, sed potius sum- 
mam obedientiam legi praestandam a quocunque cive 
requirat. Quod adeo in promptu est, ut vel adversarii 
nostri primum censeant juris naturalis praeceptum, 
civilibus legibus obtemperandum esse. Eos autem sibi 
ipsi constitisse, quum nihilominus ad jus naturale una 
cum jure positivo in judiciis provocandum censue- 
rint, ex praecedentibus affirmari non potest. Ad ju- 
ris naturalis naturam adeo pertinet, ut solummodo 
agnoscat, ut nec ipsa lex alios effectus ei concedere 
possit, nisi sibi ipsa obloquatur. 

Nec alia est ipsius nostrae legis sententia , quod op- 
time patet ex praecepto , quo consuetudini vel minima 
vis denegatur (1). Tale praeceptum deesse sine dubio 
nequit. Jus consuetudinarium , quod viget in po- 
puli actionibus , lege expressum est. Obstringit quia 
illud ex essentia sua exprimit; an et quatenus re ex- 
presserit parum interest. Num autem in praesentis 


(1) A. 3. algent. Bepal. aGcwoonte geeft geen regt dan allee» 
wauuecr de wet daarop verwijst.” 

dun laxat temporis usum exprimitur? Supervacuum 
lioc esset. Tempus futurum spectatur. Nec quidquam 
mutare potest consuetudo. Legislator enim qui quid 
populo de jure persuasum sit accurate proposuerit rem 
mittere nequit nec mutandi supplendive facultatem 
aliis mandare. Qui contendunt, leges quidem a le- 
gislatore ferri ac promulgari, consuetudini autem cae- 
tera omnia relinquenda esse, doctrinam proferunt 
baud meliorem antiquiorum philosophematibus , qui 
Deum mundum quidem creasse censebant, deinde 
autem sibi ipsi aut fato aut certis, quae dicuntur, 
legibus reliquisse, ita ut locum sibi inter spectatores 
quaesiverit. Porro, si consuetudini jus tribuatur 
leges mutandi, supplendi, abrogandi, quaestiones mo- 
vendae sunt: Num quaevis cura legislatori erepta est? 
Quamdiu omnia mittere debet? Quando iterum agere 
ac praecepta dare ei licet? Quodsi igitur apparet, 
ne ullum quidem legislatorem consuetudini ejusmodi 
facultatem jure tribuere debere, nostrum autem ex- 
pressis verbis denegasse, de jure naturali idem multo 
magis valet. Qualis enim inter consuetudinem et jus 
naturale ratio intercedit? Jus naturale est essentia, 
idea juris , systema eorum omnium , quae ex hac es- 
sentia repetuntur. Consuetudo est systema eorum om- 
nium, quae ex hac essentia populus repetenda ar- 
bitretur, sive verum viderit sive erraverit; convenit 
igitur cum populi indole; est ut brevi dicam juris 
idea, jus naturale, quale populo videatur (1). Scien- 

(1) Lex aatem (recta aut erronea ratione) juris essentiam exprimit) * 

qualis ea essentia (recte ant perperam) a populo percipitur. 

tia, quae juris ideam puram ac plenam proponit, po- 
pulum longe superat et plures errores in eo, quod 
populus de jure sentiat, reperit, quoniam ad ipsam 
juris essentiam ejusque fundamentum , Dei notionem , 
adscendit et ex ea omnia deducit, nihil curans, quid 
huic illive, quid plerisque videatur. Nonnulli igitur 
ex populo jus naturale absoluta , universus autem po- 
pulus imperfecta ratione percipiunt. Si igitur legisla- 
tor, cujus leges, quia populo inservire debent, cum ea 
juris ideae forma debent convenire, quae apud po- 
pulum valet, huic viam praecludit, quomodo tandem 
eam formam valere permitteret , quae apud nonnullos 
tantum ex populo occurrit et ab iis ipsis tanquam fi- 
nis civibus suis proponitur, quem infinito tempore 
assequi debent, nec certo quodam tempore assequi 
possunt? Sic maxime sibi obesset, et turpiter negli- 
geret munus sibi impositum. 

At vero ita juris processus videtur impeditus. Et revera 
nonnulli hoc existimaverunt, quapropter omni opera 
codicibus conficiendis adversati sunt, qui totum jus 
plene amplecterentur. Id summo jure agnoverant, una 
cum positivo jure consuetudinem valere non posse. Dbi 
autem consuetudinem, quae est jus naturale quatenus 
populo innotuit, rejecerunt, multo magis ipsum illud 
jus naturale a positivo jure plane repellere debuerant. 
Ad hanc tamen conclusionem non pervenerunt. Et 
in eo quoque errasse dicendi sunt , quod legum codi- 
cibus juris processum necessario impeditum esse pu- 
taverint. Quod nec cogitari posse alii contenderunt , 
qui provocarunt ad exemplum Romanorum. Legisla- 

tor quot velit, ut aiuut, leges componat, fori usus cas 
rejiciet, quotiescunque impedimento esse videantur, 
nec liber populi animus ulla vincula feret , quae non 
ipse probaverit Quapropter codicum compositionem 
supervacuam inprimis nec magni momenti ceosuerunt. 
Consuetudinem autem ubi juxta positivum jus nullo 
modo desiderari posse existimabant, ejus vim legiti- 
mam arbitrari debuerunt eique in jure positivo quos- 
cumque effectus concedere. De jure naturali nihil 
adhuc erat decisum. In eo autem erraverunt, quod 
illum juris processum non nisi consuetudine perficien- 
dum putaverint. Quod si ita esset, revera, quum 
jus positivum consuetudinem respuat neque eam juxta 
se ferre possit, aut codicum compositio perversa aut 
juris processus impeditus esset. Illud contendi non 
posse, supra apparuit, ubi indicavimus, quo magis 
jus excolatur, hoc magis legum codices requiri. At 
nec hoc concedi potest. Hic enim alterum juris na- 
turalis effectum reprehendimus, et necessarium esse 
videmus, ut non tantum agnoscat jus positivum, sed 
etiam reformet. 

Nulla lex cogitari potest, quae certo' quodam tem- 
poris puncto juris ideam plane receperit et opus per- 
fecerit, non nisi per infinitum tempus perficiendum. Ex 
quo statim sequitur quam necessarium sit ad meliora 
tendere ac recedere a legibus prius compositis. Lex 
quae non mutabitur est absurdum quid, quod vix 
cogitare possumus. Etiamsi expressis verbis lege qua- 
dam sancitum esset , ne umquam mutetur aut ne ge- 
neralis sit mutatio, non video, quomodo tale prac- 

ceptum ipsi legislativae potestati obesset. Ei manda- 
tum est ut quid populo de jure persuasum sit expri- 
mat, id est ut leges non tantum ferat ac promulget, 
sed etiam mutet et abroget. Nec nisi ex juris 
idea apparere potest, quam necessaria sit legis mu- 
tatio et quomodo debeat mutari. Jus naturale con- 
tinuo finem debet ostendere, qui civitati propositus 
est ; perfectionem , ad quam debet pervenire. Ex ea 
perfectione conficietur, quam imperfecta sit praesens 
conditio et qualis fieri debeat. Ut ipsa haec conditio 
qualis sit cognoscatur, missa quaestione utrum per- 
fecta sit an vitiosa, historia requiritur, quae ostendit 
unde orta sit, et statistica quae eam exponit qualis 
nunc est. Quum igitur in universum negari nequeat, 
leges mutaudas esse ac reformandas , politices est ut 
decidat, an jam nunc ei in universum agnitae neces- 
sitati obtemperandum sit, nec minus ut viam in- 
dicet , qua , si atteuditur ad praesentem conditionem 
universam, non tantum quod ad ipsas leges attinet , 
de quibus quaeritur, mutatio optime possit institui (1). 
Est quasi reconciliatio historiae et statistices ab una 
parte , et juris naturalis ab altera. Numquam autem 
politices applicatio cuiquam committi potest praeter 
ipsum legislatorem. Etsi ad hoc suum munus rite at- 


(1) Si juris idea (der Urbegriff und das Urbild, die Idce und das 
Ideal), quam infinito tempore assequi debemus, cum praesenti 
nostra conditione (der Geschichtbegrifl' und das Geschichtbild) con- 
feratur ac conjungatur, nova exoritur species, ad quam hoc ipso 
tempore progrediendum est, quae dici meretur: der MusterbegriiF 
und das Mustcrbild, cf. krause Abrifs dos Syst. der Logik 
p. 64 ct 100. 

tendat et rem sibi mandatam bona fide gerat , nullus 
est metus, ne umquam impediatur juris processus. 
Quomodo gerenda sit , facillime potest ostendi. Ipse 
quotidie reformare et emendare non potest ; populus 
autem a progrediendo numquam desistit. Fori usus 
legem ferre nequit; vitia reperit; in ejus fraudem 
agere studet. Legislator hunc usum impedire non de- 
bet, donec quid requiratur perspicue pronuntiaverit, 
et quid desideret distincte professus sit. Tum ipse 
debet reformare, supplere, abrogare. Quodsi negli- 
git, et quidem donec fori usus legem absque legis- 
latore mutet, imperfecta est civitatis conditio ac valde 
aegrotat. Ita erat apud Romanos; et quod ad ip- 
sam rem attinet consuetudo egregie perfecit quod ipsi 
legislatori perficiendum fuisset. Hoc autem nobis 
exemplo esse nequit. Alterutrum valet; lex populi de 
jure sensum aut exprimit aut non exprimit. Illo casu 
legem mutare non licet, hoc autem mutatio perfi- 
cienda est. Donec autem lex mutetur, sanctissime ei 
obtemperandum est. Ab ea discedere nec tamen eam 
mutare mira est juris realis ac formalis confusio, et 
eodem redit ac si quis eodem tempore abrogare vellet 
ac defendere, delere ac tueri. Talem viam calcare 
non licet. Ex nostra sententia jus naturale finem in- 
dicet , consuetudo declaret cives ad illum finem velle 
procedere, legislator ostendat se hanc populi volunta- 
tem percepisse eique obtemperaturum , idque simpli- 
cissima ratione, nimirum mutandis suis legibus, ubi 
cum populi voluntate non amplius conveniant. Qua- 
propter minime tale institutum desideramus, quod 

Romanorum Praeturae simile sit. Praetor enim cum 
legisiativa potestate nihil habuit commune ; non erat 
nisi organon consuetudinis, quae valebat praeter, imo 
contra leges (1). Eatenus tantum Praetorem nobis 
deesse dolemus , quatenus apud nos quoque organon 
requiritur, quo legislativae potestati innotescat, leges 
mutandas esse. Et persuasum nobis est , huic propo- 
sito optime inservire posse institutum , quale a schra- 
dbro commendatum est. 

Ex praecedentibus ita concludendum est: Ubi jus 
positivum viget , jus naturale valere ne quit , nec aliud 
quid agere potest, nisi ut vitia legum indicet et una 
cum necessitate etiam finem mutationis ostendat. 


(1) Ut jus civile adjuvaret, suppleret, corrigeret. 


IV. 


QUID SUNT NATURALES OBLIGATIONES? 


Quum itaque nobis apparuerit, legislatorem ge- 
nerales omnes regulas , quas in leges suas receperit, ex 
jure naturali depromsisse , nec praeterea ullam vim 
juri naturali universe posse concedere, denique, in 
judiciis numquam ad juris naturalis effata provocan- 
dum esse, corruat necesse est opinio eorum, qui 
naturales obligationes , nomine circumscripti , ejus- 
modi obligationes existimant , quae non positivo , sed 
naturali jure nituntur. Si quis autem perspicere ve- 
lit, quantopere ad sententias sibi invicem prorsus 
contrarias pervenerint, unum alterumve exemplum 
reputet, veluti minorum obligationem et praescrip- 
tionem. Quaerebatur, utrum minorum obligatio na- 
turalis sit nec ne. Respondebatur ex jure natura- 
li, obligationem esse naturalem, dummodo minor 
revera animum habuisset se obligandi. Quo responso 

res absoluta videtur. Sin enim lex ipsa ex uaturali 
obligatione soluti retentionem concederet , hic autem 
naturalis obligatio reperiretur, conclusio videbatur 
expedita. Attamen, jure Romano coacti, hic non 
subsistendum esse censuerunt. Distinguebatur inter 
obligationes naturales receptas et reprobatas , in 
foro civili efficaces et inefficaces. Soluti quidem 
retentio naturalibus obligationibus universe erat con- 
cessa, nec verbum additum de receptione aut re- 
probatione, nec multum profecisse videbantur qui 
contendebant, naturales obligationes valere in foro 
civili, nisi ejusmodi sint obligationes naturales , quae 
in foro civili non valent; attamen sine illa distinctione 
principium defendi non poterat, in ipsum autem prin- 
cipium inquirere temerarium videbatur. Et forte de- 
fendi potuisset illa distinctio , idque secundum regu- 
lam juris, qua generalioribus specialia derogant, si 
huic illive naturali obligationi vis sua disertis verbis 
denegata esset, veluti si de minoribus dictum esset: 
minorum obligatio naturalis est , aut: minorum obli- 
gatio ne naturalis quidem est; verum ejusmodi legis 
praeceptum non inveniebatur. Eo provocabatur, quod 
certi quidam effectus, naturalibus obligationibus uni- 
verse concessi, hac illave specie denegarentur; at 
quid conclusio de principiis decidere poterit? eaque 
denegatio nonne ipsa principiis nitebatur? Utrum na- 
turalis obligatio ideo non existit, quia ejus effectus 
u °n reperiuntur, an vero effectus desunt, quia nec 
naturalis obligatio adest? Ubi autem diserti loci 
deera nt , quibus de effectu quodam disceptatum es- 

set, legibus tantummodo, uti apud nos, erant ad- 
stricti, et inquirebatur, utrum lex actionem tantum 
denegasset an vero obligationem vetuisset aut nullam 
declarasset aut personas contrahentium obligandi in- 
capaces judicasset. Quod vero quid poterat probare? 
Hic quoque regula valere debuerat: Generalioribus 
specialia derogant. Ea autem legis dispositio, quae 
obligationem universe nullam declarat , generalius 
praeceptum est, quia ad omne * effectus pertinet; ea 
autem, quae propter naturalem obligationem quotdam 
tantum effectus concedit, praeceptum est specialius. 
Denique, etiamsi lex obligationem vetuisset, ex qua 
actio prodiisset, quid hoc nocere potuit obligationi ex 
naturali jure repetitae et effectui , ei ab ipso legisla- 
tore concesso ? Nec ista ratione sibi in sua opinione 
constare videbantur. Scto Macedoniano v. g. , Roma- 
manorum exemplo (1), naturalem obligationem non 
esse peremtam arbitrabantur. At quam ob causam ? 
Quia Senatui tantum placuerat » ne actio petitioque 
daretur.” At ita nullus hic fuit de naturali jure sermo. 

Ad praescriptionem quoque attendendum est. In- 
ter omnes receptum fuit, eam nullo modo ad jus 
naturale referri posse. Jus enim perimi posse non vi- 
debatur, quoniam certum annorum spatium, sit licet 
longissimum , praeterierat. Ex quibus statim efficien- 
dum erat , post praescriptionem naturalem obligatio- 
nem superesse. Idque plures defenderunt , probationis 
tamen gratia provocantes ad effectus, quos etiam post 


(1) «Naturalis obligatio manet,’* fr. 10. de Sct. Maeed. 

praescriptionem percipiebant, nec minus ad effata 
jurisprudentium , qui praescriptionem aut ad solam 
actionem aut ad totam obligationem referebant. Alii 
vero, quibus item praescriptio non videbatur perti- 
nere ad jus naturale, eam tamen jure gentium re- 
ceptam censebant, ideoque naturalem obligationem 
manere negabant. Cujus igitur negationis haec causa 
fuit, quia jus positivum exceptionibus ex jure gen- 
tium dcpromtis talem vim tribuerat (1). Quare autem 
magis ad hoc juris positivi praeceptum quam ad dis- 
positionem, quae est de ipsis naturalibus obligatio- 
nibus, attenderetur, explicatione indigere non vide- 
batur. Alii naturalem obligationem ideo rejiciebant, 
quia hic peremtoria exceptio aderat (2) ; alii denique 
eam ob causam , quoniam qui jus suum actione exer- 
cere neglexerit universum illud jus non curat, prae- 
scriptionis autem ea videbatur ratio, quod qui jus 
suum per certum tempus exercere noluisset, ei in 
futurum non liceret sententiam suam mutare (3). 
Unde autem hanc esse ejus instituti rationem perce- 


(1) Db froBBTRir 1. 1. p. 28. recte ostendit sa virium confndisse jus 
positivum et jus civile , quod eodem redit ac confusio juris na- 
turalis et jnris gentium. 

(2) Voif Lohr in Archiv. f. Civ. Pr. X. 73. 

(3) Knaour Theorie des gem. Civilrechts I. 210 sqq. Chbistiarser 
1. 1. p. 31 sq. Nec tamen hanc praescriptionis rationem pos- 
sum coucedere. Quid enim ubi creditoris pleiumquc non nisi 
ncgligentia et error reperitur, ejus voluntas faciat ad rem, non 
perspicio. Plures autem Jcti ubivis conantur, quoscnmque ju- 
ris effectus non nisi a creditoris sive a debitoris voluntate de- 
ducere. 

perant? An ex loge? Quodsi ita sit, hic eadem va- 
lent, quae de minorum obligatione modo attulimus. 

Systema igitur, cujus causa jam cecidit, ubi de 
philosophia tantum disceptavimus, nec ad quaestio- 
nem respondere potest, utrum certa quadam spede 
naturalis obligatio reperiatur nec ne. Quapropter ut 
ad aliam theoriam confugiamus neccsse est. Quum 
autem nobis jam apparuerit, in judiciis provocari 
non posse nisi ad jus positivum , perspicuum est. , ad 
quaestionem, de qua diximus, ex positivo tantum 
jure respondendum esse. 

Et quidem ita censendum arbitramur: Quemad- 
modum civilis obligatio non est nisi obligatio, quae, 
legi innitens, ea lege plena vi munita est; ita na- 
turalis quoque obligatio obligatio est, quae, aeque 
legi innitens, non plena sed minus plena vi munita 
est, et caret actione. Ad alterutrum igitur genus 
potest referri. Aut enim minus plena vis, qua uti- 
tur, superest ex plena vi, qua antea gavisa fuit; 
aut ab initio minus plena fuit. In jure Romano illius 
generis, secundum plerorumque certe sententiam, 
exemplum est in praescriptione; hujus autem in pac- 
tis. Posterius vero genus, ubi vis ab initio mi- 
nus plena fuit, duas species continet. Fieri enim 
potest, ut lex obligationem constituat eamque minus 
plena vi muniat, dum sine expressa legis dispositione 
nullam omnino vim habuisset; exemplum iterum in 
pactis quaerendum est. At aeque fieri potest, ut 
obligatio, quae, si lex plane de ea sileret, plena vi 
usa fuisset, quoniam pertinuisset ad generaliorem ju- 

ris regulam , ideo tantum absoluta auctoritate desti- 
tuta sit, quia lex vim, quam habuisset, ei partim 
ademerit. Exemplo sit Sctum Macedonianum. Si Se- 
natui nihil statuere placuisset , contractus ad genera- 
lem, quae est de mutua data pecunia, regulam re- 
ferendus fuisset nec ulla vi caruisset. Quum autem 
Sctum ipsa hac specie, ubi de pecunia filiofamilias 
mutua data sermo est, certam quamdam vim, ni- 
mirum » actionem petitionemque” eripuerit, reliqua 
vis remanet, et ab initio inde filiusfamilias non nisi 
naturaliter obligatus est. 

An vero omnes hae species, trium numero, apud 
nos quoque reperiuntur? Quae secundo loco memo- 
rata est quibuscumque sine dubio remittenda videbi- 
tur. In nostris legibus nulla est dispositio , quae na- 
turalem obligationem constituit, ubi praeter illam 
plane nulla adfuisset obligatio. De tertia autem specie 
dubitari nequit, quin etiam nostro jure adsit. Exem- 
plum est in obligationibus, ex alea ortis. De quibus, 
si a. 1825. Cod. nostri de jure civili non adesset, 
nullum foret dubium, quin ad generalem regulam 
de contractibus pertinerent. Quum autem illud le- 
gis praeceptum , etiamsi ab initio , non nisi unum 
effectum, actionem scilicet, et a. 1827. alium ef- 
fectum, nimirum novationem (1), sustulerit, cae- 
teri effectus ipso jure supersunt, et soluti retentio 
competeret, etiamsi a. 1828. deesset. Utrum etiam 


(1) Utram a. 1827. legislator sibi constiterit, hic quaeri non potest. 
Nec tamen cum defendere auderem. 

eo casu , quo lex contrahentium personas obligationis 
incapaces censuerit, aut obligationem vetuerit nul- 
lamve declaraverit, dum si nihil cavisset, obligatio ad 
generaliorem regulam pertinuisset et plena vi usa fuis- 
set, an, inquam, etiam eo casu naturalis obliga- 
tio existat, ad hanc quaestionem non nisi exactissima 
interpretatione, historia quoque innitenti, idque in 
singulis distinctis speciebus, responderi potest, qua ef- 
ficiatur, utrum lex iis verbis, quibus usa est, actio- 
nem tantum denegare an vero quamcumque obliga- 
tionem tollere voluerit. Est autem animadvertendum, 
parum hic juvare distinctionem, quae nonnullis pla- 
cet, legem scilicet ubi quid vetat plenius tollere vo- 
luisse quam ubi quid nullum declarat. Parum solido 
fundamento haec distinctio niti videtur, aut potius 
mero arbitrio adseribenda esse. Utrum vetandi aut 
interdicendi verbum plus valeat an minus, in singu- 
lis quibusvis casibus inquirendum est. Ita Roma- 
nis quoque visum est. Sciendum est, ait Ulpianus, 
ita interdictam inter virum et uxorem donationem, 
ut ipso jure nihil valeat quod actum est; — ipso 
enim jure quae inter virum et uxorem donationis 
causa geruntur nullius momenti sunt (1). 

An prima quoque species apud nos usu veniat, 
item unice pendet ab explicatione eorum legis prae- 
ceptorum, quae pristinam conditionem, quae plenam 
vim continuit, mutaverunt. Sic v. g. de praescrip- 


ti) Fr. 3. $ 18. >lc donat, inter vir. et ux. 

tione censendum est. Ut sciamus, utrum post eam 
naturalis obligatio supersit nec ne, provocari nequit 
nec ad jus naturale nec ad aequitatem nec ad rei, 
quae dicitur, naturam. Hoc tantum expediendum 
est quid lex nostra significaverit, ubi praescriptionem 
modis tollendarum obligationum accensuerit eaque de- 
bitorem liberari declaraverit (1). Inquirendum est 
utrum non nisi exactionem tollere et ab ea debitorem 
liberari voluerit , nn vero quamcumque obligationem 
delere. In lege Francica eadem verba leguntur quae 
in nostra (2). Nonnulli interpretum actionem tan- 
tum sublatam esse existimant (3). Sxvnutrs (4), qui 
tamen naturalem obligationem ex naturali tantum 
jure repetendam censet, contrarium statuit, etiam 
quod ad codices Austriacum et Borussicum, qui iis- 
dem fere verbis utuntur (5). 

Ad quaestionem igitur, an hac illave specie natu- 
ralis adsit obligatio, non nisi accuratissima legum 
interpretatione responderi potest; haec autem in- 
terpretio quaeque ex ea sequuntur usu venirent , 
etiamsi lex nusquam naturalium obligationum men- 
tionem fecisset. Si enim certae cuidam obligationi 


(1) A. 1417. B. W. » Yerbindtenissen gaan te niet door Terjaring,” 
ct a. 1983. »Yerjaring ia een middcl om van cene verbindtenis 
bevrijd te worden.” 

(2) A. 1234. C. C. » Les obligatioris s'6teignent par la prescription ,** 
et a. 2219. » La prescription est nn mnyen de se lib&rer .” 

(3) Cf. ZACHABiii Handb. des Franz. Civilrechts. IV. 495. 

(4) System V. 407. 

(5) » Das Rccht v erlorcn;” » verloschcnes Recht;'* » Rechte erlo~ 
schcn durch Vcrjahrung;*' » Erloschung der Rechte.*' 

quosdam tantum effectus adimit , cacteri effectus in- 
tegri supersunt, etiamsi nusquam expressis verbis ita 
sancitum sit. Si quis probare valeat a. 1366. Cod, 
nostri de jure civili nihil spectasse, nisi ut minores 
caeterique qui obligationum ex contractubus incapaces 
declarantur (1), nulla actione ad implendos suos con- 
tractus cogi possint, facile perspicietur, caeteros omnes 
effectus, quotquot sunt praeter actionem, eorum 
contractubus intactos relinqui , nec praeter ipsum illum 
a. 1 366. alia dispositione opus esse , quae hoc statuat. 
Item si quis probare possit, a. 1417 et 1983. ejus- 
dem codicis nihil sibi velle, nisi ut praescriptio actio- 
nem duntaxat impugnet, cuivis patebit, caeteros ef- 
fectus non impugnari , sed salvos manere. 

Nec necesse erit hanc nostram theoriam fusius pro- 
bare. Statim enim et necessario procedit ex iis omni- 
bus, quae jhucusque disputavimus. Obligatio civilis 
plena est et absoluta, obligatio naturalis minus plena, 
utraque vero non nisi ex civilibus legibus repetenda 
est. Obligatio naturalis nihil aliud est quam obliga- 
tio civilis restricta. Ubi in lege quoddam invenitur 
praeceptum, quod quamdam obligationem impugnat, 
duae movendae sunt quaestiones: An sine illa legis 

dispositione civilis obligatio adesset? Au ea legis dis- 
positio obligationem non tollit, sed tantum restringit? 
Quod si fecerit, obligatio civilis restricta deprehen- 
ditur, id est naturalis obligatio adest. Nec de effectu 


(1) Onbflnvaam nm nverceuUomslcn tc Ircffcn lijn minderj&rigen enz. 

4» 

potest. Inquirendum est solummodo, quousque ner 

r, ea ,'° eis rai "' ct ">- «. ^ P LuZ,e7 Q : 

emetur ub, obligatio non omnimodo sublata est, ac- 

persunt • SpWtCt \ caeteri e **tus integri su- 

vidimus' 'in 1 " hy tem U,tenUS P rocesser * t restrictio, ut 

toralis obliga°ti 0 S ll0nibUS “ ^ ° rtiS ’ effectus «c 

° 1 ° num ero sunt minores. 
genera < I uate » U9 obligationum 

fure rie “ 'V Ure S0 ”““' “ ”“ to ^ 

aliud earum Romani 

aucrint aliam ceu- 

oberit , y ' P"™» <*rte hoc 

naturali, ." 1,era, ' Pejure 

'<> Seneris alia e ' de P'etaus causa, quaeque sunt 
R.lri, jf Mira certe res foret , si 

ejus rationem ” Percipientes, reram 

propter et' um J ure P°sitivo perspexissent. Qua- 

posset , T, “■ “ d : ers,re,ur ' “ probari »„„ 

plicantes " J “ rC “ ncilum *«* non ca- 

simus. Atrero " S Sr ' te,M,i " ocit ™ «on 

■nani theoria . ° “*■ 'damsi juri, K „. 

recepta esse ^ ™ C C eCtat ’ plUra tarnen ab iis 
nra v , , CUm nostra conveniant. Imo si 

. js:^ 

re ff0lis theoretids^T ^ ^ pnncip “ 8 ac 
Jctorum R om ' n f en, ° ln P nmis practico, quod 
oativa indoi a " 0rlim ,ns, ff ne ornamentum et quasi 
d,C1 mcretur > impediti sunt, quo mi- 

nus omnia ex iis regulis deduxerint, quae inde de- 
duci potuissent. In praxi igitur iisque theorema- 
tibus, quae eam sequuntur, nostra invenitur senten- 
tia; minime autem in illis theorematibus, ubi praxin 
plane miserint. Nobis autem ibi non esse subsis- 
tendum apparet. Quamdiu pugna inter theoriam 
et praxin nondum perspecta sit, reconciliatione non 
opus est. Dum autem percipiatur, statim tollenda 
est. Quapropter dissertatio nostra non nisi cona- 
men est ut reconcilientur, nec minus ut in praxi 
superius quoddam principium indicemus, quo ad me- 
liora perveniamus. Haec autem, quae de jure Ro- 
mano diximus, vera esse, alibi probabimus, quum 
magis ad commendandum, quam ad probandum sys- 
tema nostrum valeat. 

Nec impedimento nobis esse nomen naturalium 
obligationum facile perspicitur, etiamsi plures, eo 
nomine in errorem ducti, de natura cogitaverint, 
quapropter, quod ferebat eorum doctrina de ratione 
inter jus naturale ac positivum, leges miserunt. Ve- 
rum illud «omen nobis ne adversatur quidem. De- 
sumtum est ex jure Romano; in eo autem jure natu- 
rale dicitur quod plena auctoritate in foro civili desti- 
tutum sit, ut patet ex dominio naturali, cognatione 
naturali, patre naturali, liberis naturalibus, naturali 
possessione (1) , aliisque. Magis igitur effectum spec- 


(l) Valde animadvertendum, naturali possessione non detentionem tan- 
tum, verum possessionem quoque quae dicitur ad interdicta, signi- 
ficari , quam tamen cx jure positivo esse nullus negabit. 

tat, quam originem obligationum, ita ut de ea ori- 
gine nihil ex eo possit probari. 

At nostra explicatione recepta nonne praeceptum 
a. 1395. § 2. Cod. de jure civili supervacuum est? 
Quod enim pro parte tantum effectu destituitur cae- 
teros omnes effectus retinere videtur, etiamsi expressa 
legis sanctio desit. Non video quid contra me pro- 
baret, si dispositionem plane abundare mihi conce- 
dendum esset. Quis enim est qui in codicibus nostris 
nihil deesse posse existimet? Verum, quod nunc 
abundat , ideoque si lex aliquando emendabitur eji- 
ciendum erit, ipsi legislatori supervacuum non vide- 
batur. Distinctioni inter civilem obligationem ac na- 
turalem assuetus, postremam cum indebiti condictione 
conjungere item solebat. Naturales enim obligationes 
non eo solo aestimantur, si actio aliqua earum no- 
mine competit, verum etiam eo, si soluta pecunia 
repeti non possit (1). Porro, etiamsi legislator in 
foro civili nostram sententiam recipiendam esse cen- 
suerit, quia alia recipi nequit; quod ad theoriam at- 
tinet, eam sine dubio non magis amplexus est quam 
jureconsulti tum Romani tum recentiores. Apud bos 
quoque plura inveniuntur, quae ad nostrum systema 
quasi remittant; quod fere ubique, ubi de naturali 
obligatione quaerebatur, acriter certaverint, inprimis 
autem ratio, qua in eo certamine versati sint, satis 
probavit, illos fori usu contemnere quae ipsi sua theoria 
receperant. Et tamen naturalium obligationum ea- 


(1) Fr. 10. <le 0. et A. fr. 16. § 4. tle fidcjn». 

rumque effectuum mentionem facere non destiterunt. 
Idem de nostro quoque legislatore dicendum est. Ipse 
pugnam nondum perceperat, ita ut theoretice profi- 
teri pergeret quod practice recipere non posset. Nunc 
demum, ubi theoria quoque aliam naturalium obli- 
gationum naturam agnovimus , suadendum est ut in 
posterum ab hoc vocabulo, quod confusioni ansam 
praebet, abstineamus, nec singulare quoddam in na- 
turalis obligationis effectu deprehendamus. Ex nostra 
enim sententia a. 1395. § 2. huc redit: ubi lex cu- 
jusdam obligationis vim restrinxit tantum eique ac- ' 
tionem ademit cessat repetitio. Et lubentes confite- 
mur , eam regulam juris compendio potius quam legi 
convenire. Lex enim nullam dispositionem recipere 
debet,' quae ipsa interpretatione jam ex alia disposi- 
tione possit deduci. 

Et sic intellecta § nostra plane convenit cum fr. 19. 
pr. de cond. indeb. »Si poenae causa ejus, cui de- 
»betur, debitor liberatus sit, naturalis obligatio ma- 
»net, et ideo solutum repeti non potest,” fr. 40. pr. 
eod. »ubi in odium ejus, cui debetur, exceptio de- 
»tur, perperam solutum non repetitur,” et fr. 9. 

§ 4. de Scto Maced. »hi demum solutum non repe- 
»tunt, qui ob poenam creditorum actione liberantur, 
»non quoniam exonerare eos lex voluit.” Immerito 
enim hi loci vituperati sunt. Principium continent 
generale ac verissimum, nostro principio plane con- 
sentaneum. Savimus quidem se parum iis regulis 
profecisse censet, imo falsissimas eas apparere existi- 
mat in iis speciebus, quae dubitationem non adrnit- 

tunt (1), verum in eo erravisse ideoque ejusmodi sen- 
tentiam protulisse censendus est, quod eas non ad 
formam, quo unice spectant, sed ad ipsam rem per- 
tinere putaverit. Etenim non hoc sibi volunt, natu- 
ralem obligationem ibi cessare, ubi exceptionis causa 
in odio quaerenda sit, quo legislator creditorem re- 
vera exceperat, verum hoc tantum significant, ubi 
actio duntaxat sublata est, caeteros effectus super- 
esse, id est manere naturalem obligationem. Qui- 
bus casibus quum lex debitorem non omnimodo li- 
berare, verum creditori primariam duntaxat ratio- 
nem, qua jus suum exercere possit, eripere voluerit, 
ideo dici potest: » poenae causa ejus cui debetur de- 
» bitor liberatus est,” »in odium ejus cui debetur ex- 
»ceplio datur,” vel, ut in d. fr. 9. optime explicatum 
est: »ob poenam creditorum actione liberantur, non 
» quoniam exonerare eos lex voluit.” Quapropter 
sAvmio accedere non possum, qui exceptiones doli 


(2) System Y. 370. » Noch weit misslicher steht es uin die Rahrheit 
jener angeblieben Regel , die sich in mehreren Fitllen der An- 
wendung , tind zwar gerade den unzweifelhaflesten , durchaus 
nicbt bewahrt.” Rectius jam christiansen 1. 1. p. 107. » Nar 

eine Jlinweisung anf die verschiedenen practischen Zwecke ciner 
exceptio, welcbe das Gesetz bestimmen , daneben dic Wirkungen 
einer naturalis obligatio anzuerkennen oder zu versagen , finde 
ich in ’der 1. 9. pr. 1. 40. pr. dc cond. indeb. 1. 9. § 4 de Scto 
Maccd., und halte dcshalb die Vorwurfe, welche man den Yer- 
fa&sein dieser Fragmentc gemat ht liat, giosstentheils fur unbe- 
gnindet.” At nimis generalia sunt haec fragmenta , commque 
foinia regulam nimis perspicue ostendit, (quod Jubens kiervlfuo 
1. 1. I. 27. concedo) quam ut nihil nisi » eine Hinweisnng” 
videantur; nec pro paite tantum ea defendenda censeo, verum 
nullo omnino vitio laborare mihi videntur. 

ac metus inprimis in odium creditoris datas existi- 
mat (l). Certe harum exceptionum neutra ideo in- 
troducta est, ut gratum quid fiat creditori, verum 
nullo modo de debitoribus, qui eas movere possunt, 
dici poterit: »ob poenam creditorum actione libe— 
» rantur, non quoniam exonerare eos lex voluit,” et 
ita tamen in d. fr. 9. expressum est quod alibi audit: 
«poenae causa aut in odium ejus cui debetur.” Hoc 
igitur sensu dicendum est , doli ac metus exceptiones 
non «in odium ejus cui debetur” debitori esse con- 
cessas, verum contra, ut debitorem exonerarent et 
ab eo omne damnum arcerent, quod vi et dolo pati 
posset. Quamobrem temporis quoque exceptio, quae 
ex vulgari explicatione potius in odium debitoris 
quam creditoris data esse deberet, quia non creditor 
poenam meretur sed debitor qui ne longissimo qui- 
dem tempore solvit (2) , ex nostra sententia sine du- 
bio in odium creditoris data dicenda est (3). 

Ratio itaque inter naturalem et civilem obligatio- 
nem in eo consistit, quod illa minus plena sit obliga- 
tio, haec autem plena et absoluta. Differunt vi ac 
effectu , origine et essentia conveniunt. In naturali 
quoque obligatione , aeque ac civili , solutio cohaeret 


(1) L. i. p. 377. »Es ist bey keiner Exception so gewiss, dass sie 
odio creditoris gegeben wird, ais bcy der dem Betriiger oder 
den Gewaltthatigen entgcgenslchenden doli oder metus exceptio 
(3) Christi. usen 1. 1. p. 113. 

(3) Uti dicta est a >yebero 1. 1. p. 397. Alii autem, uti donellus 
Comm. XII. 3. § 4 et heinhaedtics 1. 1. p. 34, non nisi Scti 
Macedonani exceptionem in odium creditoris datam censent. 

cum causa praeterita. In utraque ea causa praeterita 
communis est populi voluntas, jure positivo expres- 
sa (1). Hoc autem vinculum, quod inter solutionem 
et causam praeteritam intercedit, plane neglectum 
est a keihhardtio (2) , qui naturalem obligationem so- 
lutione demum ortam censet. Quomodo autem solu- 
tio, quae obligationes non contrahit, sed potius, ut 
ait Justinianus, negotia distrahit, naturalis obligatio- 
nis causa esse possit, quis est qui intelligat? Nec 
melius potest exponi , quomodo valere possit solutio , 
ubi plane nulla obligatio adest. Quod quum recte 
percepisset christiarsek (3), et tamen censeret, na- 
turalem obligationem nullam esse obligationem , soluti 
retentionem non ex eo deducere debuit , quod quae- 
dam hic exstaret obligatio, sed ex re longe diversa. 
Eam non nisi ex libera voluntate ejus, qui solverat, 
repetendam censuit; hic enim, ut ait, indebitum 
solvere voluit, nec errore tollitur ea voluntas. At ita 
ipse evertebat quod antea agnoverat, rationem scilicet 


(1) Nec refert utrum communis ilia voluntas obligationem constitue- 
rit, quae a debitoris voluntate nullo modo pendca», an contra 
cum hac voluntate cam intime conjunxerit. 

(2) L. 1. p. 43. » nicht ursprunglich schon war eine natiirlichc Ver- 
bindlichkcit vorkandcn, sondern sie entstand erst durch Leistung 
des Abtrags, wurde aber eben hienlurch ais eine blcibende be- 
grundet, weil in Folge solcher der geleistete Abtrag nicht mehr 
xuruckgcfordert werden kann.” Aliquanto melius UJBES 1. 1. 
p. 88. »Die Natural-Obligationen werden, so lange sie nicht 
befriedigt sind , rechllich ais gar nicht vorhatiden, wenn sie aber 
befriedigt sind, ais vorhanden gcwcseu erachtel.” 

(3) o. 1. 

inter solutioDem et causam praeteritam. Porro (1), 
si error non impedit, quominus ea voluntas exstet et 
valeat, soluti retentionis causa non nisi in ea volun- 
tate quaerenda est, id est in animo donandi; consulto 
enim dati donatio est. Ex duabus alterutrum valet: 
ea voluntas errore sublata aut non sublata est. Si eo 
sublata est, nullius rei causa esse potest; sin minus, 
soluti retentio non ex naturali obligatione, quo tamen 
semper refertur , sed ex donatione repetenda est. 
Si naturalis obligatio non est obligatio, ratio inter 
eam et solutionem non magis valet quam ratio in- 
ter aliam quamcunque causam non obstringentem ac 
praestationem , quae ei innititur. Sin igitur hoc casu 
repetere nequeam «quia donare volui quamvis falso 
mihi persuaserim (2),” etiam in naturali obligatione 
repetere non possum ob eandem causam , nempe quia 
donare volui. Quare autem , si voluntas adsit inde- 
bitum solvendi, fundamentum obligationis, et qui- 
dem in communi, qui est de honesto, sensu, quae- 
ratur, non video. Si enim voluntaria est solutio, nullo 
fundamento, nulla naturali obligatione opus est; sin 


(1) Ne verbum dicam de erronea erroris ac voluntatis explicatione. 
Quare enim error bic nullum effectum habebit ? Quia etiam in 
naturali obligatione ratio adsit , etiamsi jure non agnoscatur , 
inter solutionem et causam praeteritam, ita ut non in ipsa ra- 
tione, sed tantum in ejus qualitate erratum sit. At vero illa 
ratio jure non exstat; jure non agnoscitur; quomodo igitur quid- 
quam in jure efficiet, quod sine ea adesse non posset? Et quo- 
modo erronea unius obligationis solutio alterius obligationis agni- 
tionem continere potest? 

(2) Fr. 65. § 2, de cond. iudeb. 

autem solutio minime repetenda est ex voluntate in- 
» 

debitum solvendi, ita ut soluti retentio non nisi jure 
ac obligatione niti possit , naturalis obligatio vere est 
obligatio. An quis putat, solutionem (haud volunta- 
rie ac scienter factam) , quae propter obbgationem 
locum habuit, jure valituram esse, si ipsa illa obli- 
gatio jure non valeat, id est non existat? 

Cum bac autem nostra sententia , in naturali scili- 
cet obligatione juridicam esse rationem inter solutio- 
nem et causam praeteritam, ita ut vere sit obligatio, 
nullo modo pugnat , quod debitor naturalis ad solu- 
tionem cogi nequeat. Ratio inter solutionem et cau- 
sam praeteritam in naturali obligatione haec est, ut 
quod solutum sit non possit quasi indebitum condici. 
Hoc jus exstat ante solutionem , et quidem statim ac 
nata est naturalis obligatio; quod vim suam non exer- 
ceat, antequam rerum conditio ejusmodi sit, ut 
eam exercere possit, nemini mirum esse potest. Num 
autem jus ideo non exstat quoniam effectum habere 
nondum potest? Etiamsi naturalis obligatio vim suam 
nondum manifestet, attamen exstat. Et si verum esset 
hoc ex compensatione effici non posse, quasi compen- 
satio nihil sit nisi soluti retentio , patet tamen ex no- 
vatione et constituto, ex pignore ac fidejussione (1). 


(I) Parum valet quod ait ch&istiansen 1. I. p. 10. xjdaraus was aus 
einem Dinge werden hann , lasst sich nicht ersehen , was es 
jetzt ist .** Etenim si quid accessoria habere potest, ipsum prin- 
cipale jam sit necesse est. Naturalem obligationem non esse »ein 
/'orrferHH^svcrhultuiss,” perspicuum est; actio enim, »die For- 
derung” deest. At nec extra christiasserii Institutiones tale 

Nec quisquam in errorem se duci patiatur, quod juris 
et obligationis notiones sibi invicem oppositae sint , ita 
ut ubi obligatio adsit etiam jus existat. Hoc enim 
verissimum quidem est, sed facillime quidam eo ab- 
uterentur. In naturali obligatione debitor ad nullam 
praestationem obligatus est , quapropter etiam credi- 
tori nullum jus competere videtur, adeo ut tota haec 
ratio cum jure et obligatione nihil habeat commune. 
Et revera, actu obligatio non manifestatur, et actu 
creditoris quoque nullum jus apparet; potentia autem 
ab una parte juris, ab altera obligationis effectus rc- 
peritur(l). Ut etiam actu vim suam exerceant, utra- 
que factum quoddam , novam rerum conditionem , 
exspectat. Debitor non est obligatus ut praestet, ve- 
rum ut si quandoque praestiterit non repetat ; et cre- 
ditor non habet jus petendi, verum solutum reti- 
nendi. Itaque naturalis obligatio solutione non inci- 
pit; imo, ante solutionem existit; potentia effectu 
jam gaudet; actu vim suam solutione demum mani- 
festat, eaque solutione ipsa perimitur. Post solutio- 
nem debitor obligatus est ne repetat, at caeteri quo- 
que omnes ne repetant obligati videntur (2). Eo au- 


quid defenditur, cujus obscura effata a das Behalten stelt sich ais 
Fordcm dar” et aer fordert , dass er behalte*’ a nostra christiai*- 
sen satis refutata sunt. 

(1) Naturalis obligatio ab obligatione sub conditione eo differt, quod 
illa non nisi effectus, hic autem jus ipsum potentia duntaxat 
reperiatur. Obligationem in diem cum obligatione sub conditione 
hac in re convenire, et certo tantum differre, ita ut neutra in- 
debiti condictionem excludere debuisset, alibi ostendimus. 

(2) Quod urget christiansex 1. 1. p. 18. 

tem differunt, quod creditor naturalis adversus eae- 
teros omnes ad dominium suum , adversus debitorem 
autem , nec nisi adversus hunc , ad naturalem obliga- 
tionem provocet. Debitoris igitur naturalis obligatio 
post solutionem non est caeterorum obligatione major, 
sed alio nititur fundamento. Etiamsi nulla adesset 
naturalis obligatio , ita ut solutum condici posset , ta- 
men qui acceperat adversus caeteros omnes ad domi- 
nium suum provocaret. Ante solutionem autem de- 
bitoris obligatio caeterorum obligatione major est om- 
nino, aut potius solus obligatus est, ut aliquando 
solutum non repetat, quod optime patet ex compen- 
satione; adversus nullum enim praeter naturalem de- 
bitorem creditori competit jus compensandi; et obli- 
gatio, ut compensationem admittat, mere personalis 
est ac debitori unice propria. Ubi solutum retinet 
creditor naturalis (1), provocat ad obligationem quae 
non existit sed exstitit tempore solutionis eaque so- 
luta est. Quod ea utatur forma exceptionis, non 
negationis, hinc explicandum est, quod nullo modo 
indebitum stricto sensu solutum esse negare possit. Si 
quis ad fr. 64. de cond. indeb. «Debili vel non debiti 
ratio in condictione naturaliter intelligenda est” remit- 
tat , hunc locum magis effectum quam formam spec- 
tare respondeo , et provoco ad fr. 1 0. fr. 1 08. de V. S. 
fr. 41. de pecul. fr. 16. § 4. de fidej. Qui solvit sic 
ait: Tibi solvi quod solvere non fuit necesse. Hoc 


(1) i. e. qui crcdilor naturalis fuil. Solutione enim creditor esse 
desiit. 

autem creditor naturalis negare nequit; nihil respon- 
dere potest nisi hoc: At solvisti quod, quandoque so- 
lutum, tibi repetere non licet. Hic igitur provocatur 
ad obligationem jam exstinctam; haud ita in com- 
pensatione et pacto de non petendo (1). Hic enim 
creditor naturalis provocat ad obligationem, quae 
adhuc exstat. Ubi compensatio locum habet, actor 
ait: C. mihi debes ex mutuo; reus autem respondet: 
at tu mihi in eandem summam obligatus es, ideoque 
retineo (2). Idem valet de pacto quod est de non 
petendo. Actor enim contendit C. sibi ex mutuo de- 
beri ; reus autem respondet: at naturaliter mibi obli- 
gatus es ne petas (3). Negari quidem non potest, civili 


(1) Quod dicitur ipso jure compensari, id de tempore duntaxat in- 
teiligo, non de ratione compensandi. 

(2) Immerito chhistiansen 1. 1. p. 21. »In der ex c. compens. ver- 
weigert der Bekiagte die Zahlung blofs deshalb, weil er die von 
ihm gesehuldigte Quantitat betrachten kann ais einc seinem Cre- 
ditor geleistete, und von diescm ais Debitor desselben Objects 
ruruckgeleistete Quantitat; er behanptet, dass das bisher durch 
die Nichtzahlung factisch bestandene negative Yerhaltniss ganz 
dasselbe Resultat enthalte, welches eine reelle Erfullung von bei- 
den Seiten herbeigefuhrt hatle.” Si enim res ita consideranda 
esset, quasi debitor civilis creditori civili, hic autem quippe de- 
bitor naturalis naturali creditori solvisset, creditor naturalis sim- 
plicissima ratione posset negare, et hujusmodi verbis uti: nihil 
tibi ex mutuo debeo; nam exstincta est ea obligatio solutione. 

(3) Iterum immerito chbistiassen 1. 1. » Die aus dem pactum de non 
petendo erworbene naturale Forderung des deb, civ. ist von 
selbst vollstindig crfullt; denn der crcd. civ. kann jetzt nicht 
mehr mit Erfolg klagen , und der Debitor ist dem Erfolge nach 
frei von seiner Verbindlichkeit , so lange er nicht freiwillig leis- 
tet.” Si naturalis obligatio jam impleta ideoque soluta erat , 
creditor civilis non amplius naturaliter obligatus esset ne pc- 

debitori, qui jus compensandi aut pactum de nou 
petendo neglexerit, ideoque errore solverit, indebiti 
condictionem competere, at inde non sequitur, eam 
solutionem ideo indebiti solutionem esse, quia civilis 
obligatio jam impleta erat et soluta. Ejus indebiti 
condictionis alia ratio est. Qui naturalem scilicet obli- 
gationem cum civili compensare potest, a creditore 
civili ad praestationem cogi nequit nec quidquam 
amittat necesse est. Quapropter si ex civili obli- 
gatione, quam ita tollit, solvat, naturalis quidem 
obligatio ei salva manet, verum nullo modo ei pro- 
dest, ni nova quaedam res eaque satis incerta conti- 
gerit. Errore igitur factum est, ut jus suum exercere 
non possit. Eam ob causam restituendus est; nec nisi 
indebiti condictione potest restitui. Etiamsi civilis 
obligatio non erat sublata, ejus effectus tamen natu- 
rali obligatione delebatur. Propter hanc enim a de- 
bitore nihil exigi poterat; sin itaque solvit, praestitit 
quod praestare non fuit necesse, id est indebitum. 
Nec quidquam contra haec omnia valet fr. 61. de 
cond. indeb. »Ex quibus causis retentionem quidem 
habemus, petitionem autem non habemus, ea si sol- 
verimus repetere non possumus.” Verba nimis per- 
spicua sunt quam ut vocabulum scientes interpreta- 
tione nostra quasi intrudamus (1). Attamen impedi- 


teret, ita nt actione sua summo jure uti posset. An vero pacto 
<le non petendo una cum naturali obligatione (cjnac eo nascitur!) 
civilis quoque tollitur ? At nusquam modis solvendarum obliga- 
tionum Romani pacta annumerarunt. 

(1) Ut fecit weberis 1. 1. p. 429. 


Digitized by Google 



05 


dimento nobis non est. Ad eas species pertinet, quae 
in fr. 33. eod. et alibi memorantur. Si quis bona fide 
in alterius area aedificet, non opus est ut restituat 
nisi impensae ei resarciantur ; actione autem eas 
impensas repetere non licet (1). Retentionem ha- 
bet, petitionem non habet. Sin autem restituit, 
indebiti condictione uti non potest. ' Ratio reddi- 
tur a Juliano: »quia nihil accipientis fecit sed suam 
rem dominus habere incepit.” Et sufficit haec ratio, 
ut appareat, eam speciem cum nostra re nullo modo 
conjunctam esse. Eo tantum conveniunt, quod in 
utraque specie qui solverit aut restituerit jus suum 
effectu destituerit; eo autem differunt, quod unus 
«aliquid accipientis fecerit,” de altero autem idem 
dici nequeat. 

Naturalem obligationem autem esse rationem juris , 
nec nisi eam rerum conditionem deesse, quae ut vim 
suam manifestet requiritur, ita ut voluntas debitoris 
nihil ad rem faciat , ex eo imprimis prodit , quod ea 
conditio existere possit sine ejus voluntate, imo contra 
eam, si scilicet creditoris naturalis creditor fiat. Eo 
casu jure cogitur ut naturalem suam obligationem im- 
pleat, adeo ut dici nequeat, naturali obligatione volun- 
tatem nullo modo esse constrictam. Creditor non sta- 
tim cogere potest, sed novas res exspectare debet (2). 


(1) Cff. quae de ea re diximus in Jaarb. etc. cui addatur imprimis 
fr. 14. §. 1. eomra. div. 

(2) Eadem sibi objicit ipse christi ansen 1. 1. p. 136. sqq. Quaerit, 
quomodo compensatio ad voluntatem debitoris possit referri. Ab 
eo pendet, ut ait, ntrumne ipsa naturali obligatione debitoris 

Obligationis definitiones, quibus juris vinculum di- 
citur, quo necessitate adstringirnur alicujus rei solven- 
dae secundum nostrae civitatis jura, quove obstrin- 
gimur ad dandum aliquid vel faciendum vel praes- 
tandum, naturalis obligationis nullam mentionem 
faciunt. Neque hoc fit quia obligatio non est , sed 
quod plena et absoluta actio describitur, quemad- 
modum qui dominium definire velit non enumerat 
modos, quibus restrictum esse possit, sed tantum 
plenum et absolutum dominium definit. Natura- 
lem obligationem eamque, ex qua non nisi re- 
tentio competit, ut est domini obligatio adversus 
bonae fidei possessorem , eatenus duntaxat conti- 
nent , quatenus quod plenum est id amplectatur 
quod est minus plenum , et in principio totum 
systema lateat. Per se autem non nisi de plena 
obligatione agunt , quae actione insignis est. Et ita 
scribi potuit fr. 10. de V. S. «Creditores accipien- 
dos esse constat eos, quibus debetur ex quacumque 
actione vel persecutione ,” et fr. 108. eod. «Debitor 


voluntas manifestata sit, nec nisi liac specie compensationem lo- 
cum habere putat. Teram ita, ut nomen retineatnr 9 a volun- 
tate, quae solutione appareat, ad voluntatem repellimur, quae 
ipsa naturali obligatione ostenditur. Et ipsi huic systemati ad- 
versatur, quod p. 140 sq. compensationem non admittat , ubi 
civilis obligatio exceptione, veluti praescriptione, vi sua desti- 
tuta sit. Hic enim debitoris voluntas satis apparet in civili ob- 
ligatione, quae fp. 84 sq.) jam per se etiam naturalis obligatio 
est* Nec dubium mihi videtur, quin fr. 14. de compensat, 
cum SAVllflo System Y. 404. ex fr. 6. eod. restringendum sit. Et 
voluntatem debitoris ubivis deesse, ubi exceptio adsit, admitti 
nequit, ut ex ipsa praescriptione perspicitur. 

intelligitur is a quo invito exigi pecunia potest.” Et, 
quia obligatio ita plenam obligationem significare in- 
ceperat, quae actione conspicua est, ideo dici potuit, 
naturalem obligationem, quae actione caret, obliga- 
tionem non esse, creditorem autem et debitorem na- 
turalem ita non nisi per abusionem vocari (1), verum 
eo non significabatur, eam ad obligationes non esse 
referendam. Quod autem bonis non accensebantur 
naturales obligationes, id ideo factum est, quia re- 
rum conditio, qua bona augere possunt, incertissima 
est (2). 

Quum igitur naturalis obligatio non sit nisi obli- 
gatio civilis restricta , ubi de una alterave exceptione 
agitur, hoc tantum quaeri potest, utrumne existat 
naturalis obligatio. Quaestio, num ea naturalis obli- 
gatio, quae existit, jure quoque valeat, ex nostro 
systemate absurda foret , quia civilis obligatio , quae 
jure non valet, cogitari nequit (3). Secundum theo- 
riam autem , quam impugnavimus , etiam haec quaes- 
tio movenda est, nec ab altera pendet. Jcti Ro- 
mani de illa tantum agunt, fr. 10. de Sct. Maced. 
fr. 19. pr. de cond. indeb. «naturalis obligatio ma~ 


(1) Fr. 41. de pecnl. fr. 10. $. 4 de fidej. 

(2) Immerito christi a nskn I. I. p. 25 sq. provocat ad fr. 25. J. 11. 
de her. pet. Obligatio ad remunerandum non est obligatio na- 
turalis, cf. DONELLUS ComiU. XII. 2. §. 6. Miilll.KNBMJCII Arrbiv. 
f. Civ. Pr* II. 303. satinius System. IV. 02. Quis est qui dona- 
tori jus compensandi tribueret? 

(3) Civilem obligationem significo, quae numquam valeat. Ne quis 
igitur obligationem in diem objiciat. 

5 * 

net (1).” Quam ob causam in fr. 41. de cond. indeb. 
et fr. 59. de 0. et A. non effectus, sed existentia tan- 
tum naturalis obligationis negatur. In eo tantum 
errant, quod propter theoriam, quae ex naturali jure 
eam repetebat , scripserint : » nec natura debet et ne 
quidem jure naturali obligatur,” dum scribere de- 
buissent: »nec naturalis obligatio manet.” 

Eorum omnium, quae disputavimus, haec est sum- 
ma: Ad quaestionem, an naturalis obligatio ad- 

sit, non nisi ex lege responderi potest, et mere exe- 
getica est; ad jus autem naturale, aequitatem, hu- 
manitatem, quidquid ad legem non pertinet, nullo 
modo animadvertendum est. 


(t) Nec nisi ex sno systemate cnaisruitsix 1. 1. p. 108. hic depre- 
hendere potuit »eine ungenine Ansdmcksweise.” Ratio, qua 
amtfAaimrs 1. 1. p. 43. vocabulum manet explicuit , inepta est. 

I. 

In fr. 8. de praescr. verb. quoque remittendum 
est inter datam et aestimationem. 

II. 

Sana ratio est , quare in fr. 5. § 2. eod. in eum 
qui sciens dedit de dolo actio detur, etiamsi simul 
competat actio in factum civilis. At in fr. 14. pr. 
et fr. 15. eod. nulla ratio est. 

III. 

In § 2. I. quib. mod. obi. toll. verba praesens in 
diemve referenda sunt ad quidquid, quod praecedit, 
non cum hugobe (Civ. Mag. II. 422 sqq.) ad vocem 
actio, ut quarumque sit i. q. quarumcunque , quod 
in pluribus MSS. legitur. Praesens de obligationibus 
sexcenties dicitur, de actionibus numquam. 

IV. 

Kellerus (Ueber Litis-Contest. p. 435) ignorare se 
fatetur, qualis fuerit tributoriae actionis formula. 
Nobis hujusmodi fuisse videtur: «Maevius judex esto. 
Quod sciente Gaio patre (domino) Seius filiusfam. 
(servus) in peculiari merce negotiatus est, quidquid 
ob eam rem Seium (si liber esset) Titio dare facere 
oportet (oporteret), id judex Gaium patrem (domi- 
num) ut pro rata portione tribuat condemnato.” 
Neque adversatur fr. 11. § 7. de instit. act. 

V. 

In fr. 13 § 3. de act. emt. pro inter est legendum 
non interest. Idque etiam donellus (Comm. XIII. 3) 
existimasse videtur. 

VI. 

Distinctioni in fr. 8 § 11. ad Sct. Vellej, factae non 
est accedendum. Nulla est discriminis causa. Res- 
ponsum tuentur Glossa tores (at cf. fr. 2 de duob. 
reis et § 1. I. eod.) et doxellus (Comm. XII. 31). 

VII. 

Papinianus in fr. 118 § 1. de V. 0. subtiliter magis 
quam vere respondit. 

VIII. 

Fr. 2 § 2. quib. mod. usufr. amitt. Interpretes 
nondum intellexerunt. Cum — ut concurrant est 
primus casus, in quo recte decidit Jctus, legatarios 
impediri. Multum — alternis annis continet se- 
cundum casum, quo ipse testator jussit ut concur- 
rant. Jam in his duobus casibus nullum esse potest 
dubium, neque ulla voluntatis quaestio. Quapropter 


Digitized by Google 



71 


censemus, verbis nam si — vacabit tertium conti- 
neri casum quo dubia est testatoris voluntas, ut de 
ea quaeri debeat, veluti si dixerit: Titio et Maevio 

do lego usumfr. fundi alternis annis, neque addita 
voc. timui nec voc. singulis. Si igitur concursui 
obstat testantis voluntas, non utendo per modum et 
tempus impedient se invicem; sin autem non refra- 
■getur, tamen non continuis annis concurrent , verum 
alternis duntaxat. Nec cuiquam obloquemur, qui 
hunc casum a Papiniano expressum ej usque verba ante 
nam si excidisse putet Singularum annorum scii, 
alternorum; et ita jam Glossa. 

IX. 

Minus recte satinius (System. III. 99-105, 115-119) 
rationem juris, quod est de metu et dolo, non in 
coarctata (minime sublata) metuentis deceptive vo- 
luntate positam censet, verum unice in adversante 
juri turpitudine minitantis decipientisve, » lediglich 
in die rechtswidrige Uusittlichkeit des Drohenden und 
des Betriigers.” Idem hic valet quod contra senten- 
tiam de jure possessionis in laudatissimo libro expo- 
sitam attulit GANSIUS. 

X. 

In fr. ult. de condit, instit. omnia sana sunt, dum- 
modo cum averanio (auctoritate verborum praeceden- 
tium dum moritur et moriente eo) rejiciamus verba 
quum filius moreretur. Nec opus erit, ut cum eo 
verba quemadmodum si explicemus de causa dissimili 
quemadmodum obstaret si, quum ipsa verborum 
ratio potius accipere suadeat de causa simili quemad - 

modum no» obstaret *i. Finge patrem ita scripsisse: 
«Nepotes mei heredes sunto. Filius meus, si Titio 
decem dederit, exheres esto.” Conditio exhereda- 
tionis deficit morte filii ; filius igitur exheres non 
est; immo nec heres; etenim post mortem demum 
deficit conditio. Quum itaque filius testamento ne- 
que heres scriptus sit neque exheres, testamentum 
destituitur et res redit ad causam intestati. Ah in- 
testato itaque defertur nepotibus hereditas, neque 
iis obstat filius , cui numquam fuit delata. Cf. fr. L 
§ 8. de suis et legit. Casus certe ibi relatus , si cu- 
jacii mutationi accedamus, etiam hic reperitur; ve- 
rum non dubito , quin violentiorem eam judicaverint 
omnes. 

XI. 

Fr. 23. pr. de lib. et post, sic explicandum est: 
Agnatione postumi praeteriti rumpitur testamentum', 
non item instituti (cf. fr. 18. de injusto) aut exhe- 
redati, dummodo licita sit exheredatio, quae si non 
valet, postumus non est exheredatus sed praeteritus. 
Exheredatio autem non valet in extraneo, qui ideo 
agnatione rumpet testamentum. Quid autem si eman- 
cipatus sit exheredatus et postea arrogatus? Rum- 
petne testamentum? Quaestio ex eo pendet, an 
teneat exheredatio. Si extraneus habendus sit, non 
valet; sin minus, valet. Valet autem exheredatio 
emancipati jure Praetorio, quia jura naturalia in eo 
praevalent (fr. 8 § 9. de b. p. c. tab.), quia, etiamsi 
non sit amplius in patria potestate, tamen plane ex- 
traneus videri nequit, quo fit, ut si iterum arrogetur 

oou translatus videatur iu patriam arroga toris po- 
testatem, sed redditus tantum. Extraneus autem 
non redderetur, sed transferretur, et primum in- 
duceretur. Quia itaque valet exheredatio, postumus 
non praeteritus est sed exheredatus , ideoque non 
rumpit testamentum sed nocet ei exheredatio. Nec 
quidquam refert, utrum ea agnatio fiat ipsa statim 
arrogatione, an demum in sui locum successione, 
quod fit si in locum nepotis arrogatus sit. 

XII. 

Verbis quam ultro egisset in fr. 15. de op. nov. 
nunt. non significatur actio negatoria, ut vult ru- 
dorffius (Leitschr. f. gesch. Rechtsw. IX. 33), sed 
confessoria. 

XIII. 

Sctum, de quo est in § 2. I. de usufr. minus recte 
a puchta (tum in Rhein. Mus. III. 82 sqq. tum iu 
Cursus etc. I. 292.) Ciceronis temporibus adscribitur. 

XIV. 

In fr. ult. qui pot. in pign. verba donec univer- 
sum debitum suum consequatur non cum verbo ac- 
quisivit, sed cum verbis praeferenda sit conjungi 
debent, ita ut significent i. q. quod ad reliquam de- 
biti partem. Quapropter verba post priorem obli- 
gationem significant non indefinite, post illam obliga- 
tionem, verum post illam usque ad secundam ob- 
ligationem , qua fisco obstricta est. 

XV. 

Praescriptum Justiniani de specificatione (cui vocab. 
in Brachylogo civitas data est) immerito vituperatur, 

ac si Justinianus , quoniam melius nihil videret, me- 
diam sententiam censuisset eligendam. 

XVI. 

In fr. 215. de V. S. pro et si ligendum *i. Locus 
accipiendus est de vindicatione, quae manu fit, non 
judicio. 

XVII. 

Omnes contractus, qui dicuntur innominati, bo- 
nae fidei sunt; et latet ratio, quare, quum Tit. 5. 
Lib. 19. Dig. generalis sit, praecedant duae species 
et specialiter exponantur. 

XVIII. 

Ulp. in L. XXXIV. ad Sab. egit de dotis repeti- 
tione, quacum fortasse jungendum esse fr. 28. de 
injur. docet smallenburgius , qui tamen necessitudi- 
nem non videtur perspexisse. Nihilominus revera cum 
ea cohaeret, ac qualis fuerit ratio sumendum est ex 
fr. 8. pr. de procurat. 

XIX. 

Immerito praeceptum, quod est in fr. 3 § 1. de 
coli, et corp. reprehenditur a pechta (Curs. II. 270). 

XX. 

In a. 1 et 2 § 1. legis nostrae cui nomen Wet houd. 
Alg. Bep. legis effectus pendet a promulgatione; in 
a. 2 § 2. ab eo, an civibus innotuerit; quae sibi ob- 
sunt. A. 2 § 1 ob a. 1. partim abundat. Num le- 
ges obstringunt antequam valeant ( verhinden voor 
zij werken )? Leges non obstringunt quia, sed si- 
mul ac a rege promulgatae sint. Ratio , quare ob- 

stringant, est quia ab ordinibus generalibus una 
cum rege latae et ab hoc promulgatae sunt, aut, si 
primam rationem quaeras, quia populi voluntatem 
continent. 

XXI. 

A. 5. C. nostri de jure Civ. ab omni parte indefi- 
nitus est. Specta tne tantum jus civile? Id suadet 
tum locus tum a. 1. At obstat a. 8, qui eo casu 
hujus a. pars esse potuisset nec de aequiparando di- 
cendum habuisset; nec minus a. 9., quae enim ibi 
enumerantur non privata tantum, sed etiam publica 
jura perimere videntur. Sin autem quis eas ob cau- 
sas censeat, a. 5. eam esse legem, quam thorbeckics 
(Aant. I. 48 sqq. Proeve a. 8. Ontwerp a. 9.) desi- 
derat, quemadmodum in Belgarum lege fundamen- 
tali diserte ad Cod. de jure Civ. remittitur, ei ad- 
versatur locus et a. 1. 

XXII. 

A. 115. eod. (coli. a. 84. 116, 4°. 117. 118.) po- 
natur post a. 118. et sic mutetur: »ook de echtge- 
noot, die etc.” sassenjo autem (Bered. Overz. p. 124) 
immerito abundare videtur. Posset autem quis ita 
ratiocinari: »a. 116—118. generales sunt; a. 116. 
specialis est; species generi derogat; igitur etc.,” 
quod confirmatur a. 114, Ob utramque rationem a. 
vitiosus est. 

XXIII. 

A. 622. eod. Tot teruggave. Nomen quod non- 
dum in titulo de possessione usurpatum fuit, nec 
prodest perspicuitati; a. 619. agit de actione tot her- 

etelling , a. 618. de actione tot herttelling bs hand- 
having. Hoc igitur nomen technicum factum est 
(reclene an perperam? nullus dubitabit). At hand- 
haven of herttellen duas exprimit diversas notiones , 
et de actione tot handhaving , quae ubi- agitur de 
priore possessore, qui possessionem amitit, cogitari 
nequit, jam dictum est in a. 615 et 616. Ille au- 
tem a. 616. permirus est. Agit de actione tot hand- 
having , itaque de eo qui possessionem non amisit, 
et tamen dicit possessionem haberi quasi numquam 
amissam, quae vere non amissa est; item ju* possi- 
dendi non amissum ait, quum nec ipsa corporali * 
poseettio amissa sit. Rejiciatur a. 616, et a. 622. 
sic mutetur: olndien de eisch der possessoire actien 

wordt toegewezen , wordt de stoornis of ontzetting 
beschouwd ais niet geschied.” 

XXIV. 

A. 845 § 2. eod. redditus est ex a. 612 § 2. C. N., at 
oblitus est legislator regulam, quae principiis rejectis 
nec consequentias retinere jubet. Jure Francico le- 
gataire» d titre univertel ii quoque sunt, quibus 
testator omnia sua bona certi generis , veluti mobilia 
aut immobilia, eorum ve certam partem legaverit. Hi 
autem apud nos legatarii sunt (titulo singulari). Jure 
Francico itaque is est utufruitier a titre univertel, 
qui habet usumfructum dimidiae partis rerum mo- 
bilium, quo casu praeceptum a. 612 § 2. omnino re- 
quiritur. Nostro autem jure usufructuarius titulo uni- 
versali is tantum est, qui habet usumfructum certae 
partis omnium bonorum, ita ut valde improbanda 

sit a. 845 § 2. Nulla requiritur taxatio, simplicissima 
divisio sufficit. 

XXV. 

Ex nostrae legis principiis, quae conditiones divi- 
dit in suspendentes et resolventes, a. 1290 sq. impro- 
bandi sunt. Videntur enim de utraque conditione 
agere, quum vere non nisi de suspendente dicunt, 
quia in resolvente plane contrarium valet. Ipsa au- 
tem ea principia mittenda sunt. Omnes conditio- 
nes suspendunt , sive contractum sive solutionem 
obligationis. 

XXVI. 

Discrimen essentiale inter societatem et corpus 
morale hoc est: societas plures personas conjungit; 
corpus morale unam efficit personam (unde rectius 
dicitur persona juridica). Ex quo sequuntur: 1°. so- 
cietas morte unius pluriumve sociorum solvitur, quo- 
niam coexittentia sublata est; non item corpus mo- 
rale, quia unitas durat in novem personis aeque ac 
in decem. 2°. Socii personaliter obligantur; non 
item qui corpore morali continentur, quia in eo nec 
personae cernuntur nec earum bona, verum unitas 
tantum ejusque bona. 3°. Societas lucrum spectat, 
quod dividatur; non item corpus morale; quia in- 
ter unitatem dividi nequit. 4°. Bona societatis 
communia sunt; uon item bona corporis moralis; 
unitatis sunt , in qua nulla est communio. Ex 
quibus patet, ne anonynam quidem societatem, 
quae lucro studet, corporibus moralibus accenseri 
posse. 


Digitized by Google 



78 


XXVII. 

Judices in sententiis suis muneris sui auctoritate 
ipsi provocare debent ad a. 2014, Cod. nostri de jure 
Civ, Nec enim de praescriptione agit. Rectius igitur 
ex eo tit. abesset et sequeretur a. 629. 

XXVIII. 

A. 119 § 2. C. M. praeceptum probandum est. 
Verba autem ook voor deszelf» teruggave rejiciantur. 
Acceptatio non obstringit nisi propter conventionem , 
quae hac specie nondum exstat. 

XXIX. 

A. 152 § 1. eod. addendum fuisset praeceptum le- 
gis Borussicae (II. 8 § 856): »Ist ein solcher Wech- 

sel am letzten Tage eines Monats ausgestelit, und der 
Monat, ■worin die Zahlung gesehehen solle, hat we- 
niger Tage; so tritt die Verfallzeit am letzten Tage 
des Zahlungsmonats ein.” 

XXX. 

A. 551. C. de meth. proc. in caus. civ. conciliari 
nequit cum a. 1256. C. nostri de jure Civ. Hic intra 
mensem, illic post mensem demum agendum est. 

XXXI. 

Leges de methodo procedendi in causis poenalibus , 
quae valent tempore rei judicandae, applicandas esse, 
non vero eas, quae vigent tempore criminis perpe- 
trati , defendendum contra chauveau et faustih (Theo- 
rie du C. P. I. 15 sq. Ed. Brux.) 

XXXII. 

Poenae propositum est injusti sublatio. Merito ab 
hegelio (Werkc VIII. 140.) negationis negatio dici- 

tur »die Verletzung und Negation der Verletzung.” 
Quum autem injusti negatio eo major esse debeat quo 
magis ipsum jus negaverit, nulla poena est nisi jure 
talionis , nec tamen , quod voluit kahtics ( Werke IX. 
181 sqq.), ut poena eadem sit ac maleficium, verum 
ut in poenis idem ordo observetur qui in maleficiis. 

XXXIII. 

Mortis poenam immerito alii rejiciendam censue- 
runt ideo, quod nemo se hac poena affici voluerit; 
nec enim punitur maleficus quia puniri voluit sed 
quia maleficus est; alii (et ita ejiausius Abriss des 
Syst. der Philos. des Rechtes p. 164) ideo, quod 
qualis sit ratio inter hanc vitam eamque, quae prae- 
cedit et sequitur, nos lateat. Unica juris ratio, 
propter quam rejici mereatur, haec est, quod non 
sit necessaria. 

XXXIV. 

Praescriptio et successio, tum testamentaria tum 
ab intestato, a jure naturali immerito exulant. 

XXXV. 

Jus naturale non per se subsistit, sed pendet a 
philosophia generali, ejusque praecipua parte, me- 
taphysica. Quid sit jus repetendum est ex Dei no- 
tione. Juris naturalis studio is tantum proficiet, 
qui universam philosophiam pertractaverit. Unde 
intelligitur , quantopere Jcto opus sit studio me- 
taphysices. 

XXXVI. 

Non juris tantum, verum omnes disciplinae a Deo 
repetendae sunt. Earum cultores in dies magis per- 


Digitized by Google 



80 


spiciunt, singula sua studia intimo vinculo juncta esse , 
tenduntque ad panharmoniam. Varia autem disci- 
plinarum principia vere jungi nequeunt, nisi uno fun- 
damento superstructa sint, quod est Dei notio, rerum 
earumque notitiae fontis. 

XXXVII. ... ... ... 

Risum et indignationem movet , quod ait jacobius 
(Werke III. 384. sq.): »Es ist das Interesse der Wis- 
senscbaft, dass kein Gott sey.” Hoc effetum eodem 
redit, ac si quis dicat: »Es ist das Interesse der Wis- 
senschaft, dass keine Wissenschaft sey.” Si enim 
Deus non existit, nec scientia existit. 

XXXVIII. 

Vulgaris illa formula, qua fisci ratio cum privati 
patrisfam. ratione conferri solet, vitiosa est; et maxi- 
me hodie errant, qui, ea nitentes, parcimonia tan- 
tum Reip. medicinam afferri posse statuant. Potius 
idem nobis cordi sit, quod anno 1527. de Suesia 
censuit Gustavus Wasa, et ita a baxjmero (Gesch. 
Europ. II. 130.) refertur: »Die Ausgabe iibersteigt 
bedeutend die Einnahme, und diese muss erhoht 
werden , weil man jene nicht ermassigen konne.” 
XXXIX. 

Jcto commendanda sunt verba hefftebi (Rhein. 
Mus. III. 485) : »Man missbraucht jetzt nicht sellen 

das Beispiel der Rbm. Juristen , um die Billigkeit 
gegen das Recht geltend zu machen , aber man 
solite ihnen vor Allem ablernen, es auf jurittitche 
Weise zu tbun; fiir die Geltendmachung iiberhaupt 
bediirfen wir ihres Beispiels nicht.” 

XL. 

Doctrina, quae docet omnia in Deo esse (Panen- 
thcismus), immediate sequitur ex religionis Chris- 
tianae dogmate, quod est de mundi creatione, 

XLI. 

Obligatio naturalis non ex jure naturali sed unice 
ex jure positivo repetenda est, in quo non tantum 
eius vis, sed etiam fundamentum est, 

XLII. 

Jus naturale perfectam exponit juris speciem; ejus» 
que applicatio est jus positivum. 

XLIII. 

Jus naturale tum agnoscit tum reformat jus posi- 
tivum. In judiciis autem ad hoc tantum, non ad 
illud provocari potest. 

XLIV. 

Tib. Gracchi legem agrariam cum aequitate magis 
convenire quam cum stricto jure censet heerenius 
(Kleine histor. Schriften. I. 181 sqq.). Nos contra- 
rium defendimus. 

XLV. 

Recte fichtius in op. System der Rechtslehre (Nach- 
gel. Werke II. 493-651.) nusquam repetiit senten- 
tiam olim propositam, nimirum nullam esse necessi- 
tatem adimplendi contractus, nisi alter quocum initus 
sit a sua parte illum adimplere coeperit. 

XLVI. 

In Cic. Tuse. Disp. I. 38. § 92. verba. Quasi vero 
quisquam — non modo ipse, et vocab. vero post 
Endymion spuria sunt. 

XLVII. 

In Cic. Or. pro Cacc. C. 26. § 74. pro testamento 

legendum est sine testamento. \ ■ «*• ; 

> • XLVIU. 

In taciti Hist. III. 49. pro » interfectorum centu- 
rionum ordine *" legendum; » 'mtmfmJmmm centu- 
rionum ordinatione*." • •n«v« 

. , f . XLIX. 

In taciti Annal. XII. j 6... »At enim nova nobis in 
fratrum filias conjugia, sed aliis gentibus sollennia 
nec ulla lege prohibita , et sobrinarum diu ignorata 
tempore addito percrebuisse” voc. sobrinarum tum 
ab hugoke frustra sollicitatur tum a mpsio temere ex- 
plicatur: consobrinarum, c: Iu. \ .,t . u n. s 

L. 

Perperam jacchius (de negat, c. 14. n. 19): »Ad 
emendationem textus non confugiat criticus, nisi vel 
ex codicibus manuscriptis seu antiquis editionibus, 
vel ex lectionis, quam emendat, manifesta absurdi- 
tate aut obscuritate appareat, locum emendandum 
in mendo cubare.” 

